ДУНЁНИНГ КАМИ ТЎЛМАЙДИ(МИ?) — Ishonch Gazetasi\nДУНЁНИНГ КАМИ ТЎЛМАЙДИ(МИ?)\nЮртимизда кам таъминланган, эҳтиёжманд аҳоли қатламига уй-жойлар берилиб, ҳар хил маиший техника воситалари тақдим этиляпти. Бироқ уй-жой сўраб ариза берган ҳар бир фуқаро ҳақиқатан унга муҳтожми? Қарши шаҳар ҳокимлиги ахборот хизмати мазкур масалага эътибор қаратиб, таҳлил ўтказди. “Қашқадарё” газетасида босилган таҳлилий мақола сизни ҳам бефарқ қолдирмаслиги тайин.\n“ОЛМА ПИШ, ОҒЗИМГА ТУШ”\nёхуд уйли одамга яна уй бериш қайси мантиққа тўғри келади?\nЯқинда бўлган сайёр қабулдаги ҳолат. Ёши 75-80 лар чамаси бир онахон газдан, светдан, солиқдан анча қарз бўлиб қолиб, шунга моддий ёрдам беришларини сўради. Суҳбат жараёнида маълум бўлишича, унга бу борада ёрдам кўрсатиши мумкин бўлган 12 фарзанди бор ва бугун ҳаммаси уй-жойли экан. Қолаверса, бу уларнинг фарзандлик бурчи ҳамдир.\n“Ўзингиз ўйланг. Шу моддий ёрдамни имконияти чекланган, боқувчисини йўқотган, муҳтож кишига берганимиз яхши эмасми?! Ахир улар кўпроқ ҳақли. Шундай қилинса, адолатдан бўларди, менимча”, деди мутасадди. Аммо онахон бунга унамади, жавобдан кўнгли тўлмади. Начора, унинг мурожаати қаноатлантирилиб, бир марталик моддий ёрдам ажратиладиган бўлди. “Муаммоси” ечим топган ўша онахонни суҳбатга тортдим. Ҳақиқий шароитини билмоқчи бўлдим. Тўғри, ўн икки фарзанд бўлгани билан ҳаммасининг рўзғори бўлак, ўзларидан орттиришмаётгандир.\n“Нима қилай, кенжа ўғлим ҳеч қаерда ишламайди. Бу ёқда коммуналдан қарз бўлиб ўтирибмиз. Шунга ёрдам сўрадим-да, болам”, дея ўз хатти-ҳаракатини изоҳлади онахон.\nКўраяпсизми, асл муаммо қаерда? Агар шу аёл ишсиз ўғлига иш топиб беришларини сўраганида, бир эмас, кўп муаммолари ўз-ўзидан ҳал бўларди-қўярди. Бунинг ўрнига осони, ҳозир ҳал бўладигани кўрилди.\nБуни бежиз эсламадик. Чунки охирги пайтда шундай кайфиятдаги одамлар сони кўпайгандек. Эҳтиёжи ҳаминқадар бўлса-да, давлат менга ёрдам берсин, дейишни ўзларига эп кўришади. Қурби етса-да, ҳаммадан илинж кутади, кўмак сўрайверади. Фақат ўз манфаатини, иши тезроқ битишини ўйлайди, иккиланмай бировга оғирини ташлаб қўяди. Озгина меҳнат қилишдан қочади.\nБир нарса аниқки, боқимандалик асло халқимизга хос фазилат эмас. Ота-боболаримиз берсанг – ейман, урсанг – ўламан, деб яшаб ўрганмаган. Ҳар нарсага ўз кучи, меҳнати билан эришган, боласини ҳам шунга ўргатган. Кези келганда, сабрли, қаноатли бўлишни ҳам билган. Сал ғайрат қилса ечиладиган муаммосини (кўпчиликни қийнаётган масала бўлса, бу бошқа гап) ҳар ёққа кўтариб чопмаган, ҳадеганда дардини бировга дастурхон қилмаган. Орияти, ғурури, ҳамияти бунга йўл қўймаган. Бугун эса баъзида бунинг аксига дуч келаяпмиз.\nМана бир мисол. Бир аёл нуқул Президентнинг виртуал қабулхонасига ёзаркан. Бир гал телевизорим йўқ, деб шикоят қилибди. Бориб ўрганишса, аслида бу фуқаронинг яшаш шароити яхши бўлиб, ночор дейишга тил бормайдиган, деярли барчаси бадастир уйда истиқомат қиларкан. Ҳалиги аёл гап шу – телевизор билан таъминлайсизлар, бўлмаса яна ёзаман, бошқасини билмайман, деб “қўрқитибди”. Масъуллар йўлини қилиб, бояги матоҳни олиб беришибди. Кейинги сафар энди совуткичи йўқлигидан нолиб мурожаат йўллаганмиш. Бунда ҳам аёлнинг кўнглидан боришибди. Жуда мазахўрак бўлган, қилган ишидан ғоят илҳомланган, шекилли, йўқ кам-кўстни ҳам айтиб дардиҳол қилишда давом этмоқда.\nАчинарлиси, бугун шунга ўхшаш, бел оғритмай тайёрини олишга ўрганаётган одамлар кўпайиб бораяпти. Ахир ҳамма ҳам эшитаяпти, кўраяпти бундайларни. Меҳнат қилмасдан ҳам яшаса бўларкан, деган фикр шаклланаяпти айрим кишиларда. Табиийки, бу нарсанинг оқибати яхшиликка хизмат қилмайди.\nЯна бир ҳолат. Бироз аввал ижтимоий тармоқларда бир хабар тарқалди. Қарши шаҳри Қўрғонча маҳалласида яшовчи Н.Бозорова исмли аёл уй-жойга муҳтожлиги, унинг бу борада қилган мурожаати қаноатлантирилмай қолаётгани ҳақида сўз боради.\nХўш, аслида вазият қандай бўлган? Фуқаронинг эътирози қанчалик ўринли?\nБевосита бу муаммога юзланишдан аввал юртимизда аҳолининг эҳтиёжманд қатламини, айниқса, ногиронлиги бор шахсларни, хотин-қизларни уй-жой билан таъминлаш масаласига тўхталсак. Айни пайтда бу йўналишда юритилаётган сиёсат қай даражада экани барчага маълум. Шу кунгача мамлакатимиздаги қанчадан-қанча муҳтож инсонларга ижтимоий ёрдам қўли чўзилгани, уларга барча қулайлиги бор уй-жойлар берилгани ҳақида кўриб, ОАВ орқали хабардор бўлиб турибмиз. Бундай одамларнинг қувончига бевосита шерик бўлганлар ҳам талайгина.\nБиргина Қарши шаҳри мисолида олсак, охирги икки йилда кўплаб эҳтиёжманд оилалар қўналғали, уйли бўлди. Шайхали ва Кат маҳаллалари ҳудудида кўркам турар жойлар фойдаланишга топширилди. Шу уйлардан хонадон олган бир оилани биламан. Бу оила узоқ йиллар ноиложликдан оғир шароитда дала шийпонида кун кечириб келган. Оила бошлиғининг уй-жой қилишга қурби етмаган. Бошқа бир оила эса кўп йиллар ижарама-ижара кўчиб юришга маҳкум бўлган. Ушбу хонадонлар ҳақиқий муҳтожлар, ногиронлиги бор шахслар, ночор хотин-қизларга берилди, десак тўғри бўлади.\nВазирлар Маҳкамасининг 2018 йил 12 апрелдаги 285-сонли қарори эса бу борадаги давлат сиёсатининг мантиқий давоми бўлди. Мазкур қарор билан оғир ижтимоий вазиятга тушиб қолган хотин-қизларга, ногиронлиги бўлган кам таъминланган, фарзандларини тўлиқсиз оилада тарбиялаётган ва уй-жой шароитини яхшилашга муҳтож оналарга арзон уйлар бериш тартиби белгиланди.\nҚарор талабини бажариш мақсадида Қарши шаҳрида ҳам зарур ишлар амалга оширилаяпти. Ҳокимликдаги тегишли комиссияга ҳозиргача аҳолидан 350 дан зиёд ариза келиб тушган. Шулар орасида Н.Бозорованинг мурожаати ҳам бор. Қарор билан тасдиқланган Низомда ҳам алоҳида қайд этилган: маълум ижтимоий мезонларга мос келувчи фуқароларгагина арзон уй-жой билан таъминлашда устуворлик берилади.\nШу талабдан келиб чиқиб, ариза берувчи – Н.Бозорованинг аҳволи ҳам тегишли комиссия томонидан ўрганилган. 2019 йил 14 мартда тузилган далолатномага асосан қуйидагилар аниқланган: фуқаронинг ногиронлиги бор. Турмуш ўртоғи ҳозирда қамоқ жазосини ўтаяпти. Қарамоғида 3 нафар фарзанди бор, икки нафари вояга етган.\nШундай бўлса-да, баъзи омилларни эътиборга олиб, комиссия Н.Бозоровага арзон уй-жой олишда тавсия беришни рад этган.\nЧунки Низомга мувофиқ, бунда ариза берувчида мулк ҳуқуқи асосида турар жойнинг йўқлиги ва турар жойда ижара шартларида ёки яшаш учун яроқсиз жойда яшаши; бошқа оила (оилалар) билан бир уйда (бир хонадонда) яшаши; кўп болали (уч ва ундан ортиқ); ариза берувчи оиласининг даромади; кам таъминланган оилада ёлғиз ўзи икки ва ундан ортиқ вояга етмаган фарзандларни тарбиялаётган аёллар (фуқароларнинг ўзини ўзи бошқариш органи маълумоти асосида); биринчи гуруҳ ногиронлиги бўлган ёлғиз аёллар кабилар инобатга олинади.\nН.Бозорованиинг ҳолати тегишли ижтимоий мезонлар асосида баҳоланганда, маълум бўлдики, бугун у яшаётган уй турмуш ўртоғининг номига расмийлаштирилган. Фуқаро эса эри билан қонуний никоҳда. Кўринадики, Н.Бозорова турар жойга эга. Ўз навбатида уй яшаш учун яроқли, унда лозим шароитлар мавжуд. Икки нафар фарзанди эса аллақачон вояга етган.\nЭнди бу борада ижобий хулоса олган баъзи фуқаролар аҳволига кўз ташласак. Масалан, Қарши шаҳрилик Л.Ахмедшина ёлғиз она сифатида икки нафар фарзандини тарбиялаб келаяпти. Бир боласи руҳий хаста. Бир неча йилдирки, давлат ётоқхонасидан ажратилган кичик бир хонада ночор шароитда яшайди. Мулк сифатида ўз уйи йўқ. Яна бир фуқаро Н.Зулфиқорованинг аҳволига ҳам ҳавас қилиб бўлмайди. Турмуш ўртоғи анча илгари вафот этган. Қаромоғида 2 фарзанди бор. У ҳам ётоқхонада истиқомат қилади. Яшаш шароити абгор.\nҚандай хулоса қилиш эса ўзингизга ҳавола. Бу вазиятда кимнинг фойдасига қарор чиқариш мантиқдан, адолатдан, қонунга мос бўлишини англаш учун холис фикр юритиш кифоя назаримизда.\nЯна бир жиҳати, фуқаро Н.Бозорованинг ижтимоий тармоқлардаги мурожаатини ўқиган кишида мутасаддилар томонидан бу оилага зарур эътибор қаратилмаган, бутунлай ўз ҳолига ташлаб қўйилган, деган чалғитувчи тасаввур ҳам уйғонади.\nСир эмас, қилинган ишни, ёрдамни айтса, очиқ миннатга ўтади. Майли, шу ёрдамни олган одам эсламасин, лекин шунинг эвазига жавобан бошқаларни ёмонотлиқ қилмоқчи бўлаётгани, қонунга зид иш қилишни сўраётганини қандай тушуниш керак?!\nВаҳоланки, сўнгги вақтда бу оила тақдирига ҳеч ҳам бефарқ қаралаётгани йўқ. Шаҳар ҳокимлиги томонидан ҳам имкон даражасида барча ёрдам тақдим этилмоқда. Айтишга мажбурмиз, Н.Бозорованинг моддий аҳволи эътиборга олиниб, бир неча бор кўмак кўрсатилган. Маиший техника жиҳози олиб берилган. Тошкентда таҳсил олаётган ўғлининг контракт пули бир қисми тўланган.\nМаҳалладан доимий равишда моддий нафақа пули тайинлаб келинаётгани эса алоҳида мавзу. Бундан ташқари, Қарши шаҳар ҳокимининг 2019 йил 24 июндаги қарори билан Н.Бозорованинг ўғли Р.Хусановга Қарши шаҳар Арабхона МФЙ Саройферон кўчасидан якка тартибда уй-жой қуриш учун 200 квадрат метр ер майдони эътироф этиш ҳуқуқисиз берилган. Ер майдони ажратилган ҳудуд марказдан йироқ ҳам эмас, бу ерда аллақачон турар жойлар қурилган, аҳоли яшаяпти. Қолаверса, фуқарога ҳомийлик асосида қурилиш материалларининг бир қисми етказилган. Фақат бунда кишидан озгина меҳнат қилиш, ўзи ҳам бироз жон куйдириши талаб этилади, холос.\nБуларни айтиш билан кимнидир ёмонлаб кўрсатиш мақсадини кўзламаганмиз. Балки асл вазиятни холис ифодалаш, ушбу ҳолат бўйича одамларда пайдо бўлган нотўғри тасаввурни аритиш ниятидамиз.\nХулоса ўрнида эса давлат раҳбарининг мамлакатимиз Конституцияси қабул қилинганининг 26 йиллигига бағишлаб ўтказилган тантанали тадбирда қилган маърузасидан қуйидаги парчани келтирмоқчимиз: “Афсуски, жамиятимизда ҳанузгача боқимандалик кайфияти бутунлай барҳам топгани йўқ. Барчамиз бир нарсани тушуниб олишимиз керак: яхши яшаш учун энг аввало яхши меҳнат қилиш, ҳуқуқ ва эркинлик билан бирга, жавобгарлик ва масъулиятни ҳам чуқур ҳис этишимиз зарур. Бунга эришиш эса, фақат ва фақат ўзимизга боғлиқ”.\nҚарши шаҳар ҳокимлиги ахборот хизмати раҳбари\n2019 йил 16-август, 65-сон“Қашқадарё” газетаси\nХўжакўрсинга қилинган ижро


Ўш шаҳрида мухолифат тарафдорлари бир неча маъмурий бинолар ҳамда аэропортни эгаллаб олгани хабар қилинмоқда.\n26 июн 2022, Тошкент вақти: 06:27\nОзодлик радиосининг Ўшдаги мухбирининг хабар қилишича, мухолифат тарафдорлари ҳокимлик, ички ишлар бошқармаси, вилоят телевидениеси бинолари ҳамда аэропортни эгаллаб олган.\nАйни пайтда, мухолифат етакчиларидан бири Роза Ўтунбоеванинг Озодлик радиосига айтишича, баъзи ички ишлар ходимлари норозилик намойиши иштирокчиларига қўшилган.\n“Ҳуқуқни ҳимоя қилиш органлари ходимлари биз томонга ўтмоқда. Кеча Жалолободда кўплаб милиция ходимлари, жумладан, юқори лавозимдаги ички ишлар ходимлари ўз формаларини ечиб, фуқаро кийимини кийиб олди ва биз томонга ўтди. Шунинг учун бизни қўллаб-қувватлайдиганлар кўпаймоқда.”\nЭслатиб ўтамиз, Қирғизистон мухолифати феврал ва март ойларида ўтказилган парламент сайловларининг иккала босқичи натижаларига норозилик билдирмоқда. Уларнинг таъкидлашича, сайлов натижалари қалбакилаштирилган.\nМухолифат шунингдек, мамлакат президенти Асқар Ақаевнинг истеъфо беришини талаб қилмоқда.\nБундан ташқари Қирғизистоннинг бир неча шаҳирда мухолифат тарафдорлари иштирокидаги норозилик намойишлари ўтмоқда.\nСўнгги хабарларга кўра, Қирғизистон Президенти Асқар Ақаев парламент сайловлари натижаларини қайта кўриб чиқишни буюрган.


«Туябўғиз» сув омборида янги ГЭС ишга...\n26.01.2019 17:57 0 1487\n2019 йилнинг биринчи чорагида «Туябўғиз» сув омбори қошида қурилаётган ГЭСни ишга тушириш режалаштирилган. Мазкур кичик ГЭСда ҳозирда охирги иш жараёнлари кетмоқда. ГЭСнинг ўрнатилган қуввати 11,4 МВт.ни ташкил этади.\nЎзбекистон Республикаси Президентининг «Ўзбекгидроэнерго акциядорлик жамиятини ташкил этиш тўғрисида»ги фармони билан «Ўзбекгидроэнерго» зиммасига 2017-2021 йилларда гидроэнергетикани ривожлантириш бўйича чора-тадбирлар дастурини амалга ошириш топширилган. Мазкур дастурга асосан 42 та янги ГЭС қурилиши ва 32 таси модернизация қилиниши режалаштирилган. Шу асосда «Туябўғиз» сув омбори, Катта Фарғона канали, Оҳангарон, «Тўпаланг» дарёсида «Заржоб-1» ва «Заржоб-2» кичик ГЭСлар каскади қурилишлари бошлаб юборилган.\nАна шу лойиҳалардан бири Тошкент вилоятининг «Туябўғиз» сув омбори қошидаги кичик ГЭС қурилишидир. Бу ердаги қурилиш ишлари 2017 йилнинг июнь ойида бошланган. Мазкур ГЭСни «Гидропроект» АЖ лойиҳаси асосида «TO’PALANG HPD IRRIGATION SYSTEMS» унитар корхонаси бунёд этмоқда. Объектнинг умумий қиймати 16.33 млн. АҚШ долларига тенг. Ушбу маблағнинг қарийб ярми чет эл инвестицияси ҳисобига молиялаштирилмоқда. 8.09 млн. АҚШ долларлик қисми эса «Ўзбекгидроэнерго» томонидан қопланмоқда.\nГЭС Ўзбекгидроэнерго Туябўғиз\nЖамият 24/02, 08:11\nИқтисодиёт 17/02, 10:56\nИқтисодиёт 08/02, 09:44


Москвада қанча мигрант бор? - 22.04.2021, Sputnik Ўзбекистон\nМосквада қанча мигрант бор?\nМосквада сал кам 800 минг нафар мигрант истиқомат қилмоқда - Москва ИИБ Миграция бошқармаси. 22.04.2021, Sputnik Ўзбекистон\nТОШКЕНТ, 22 апр — Sputnik. Бугунги кунда Москвада сал кам 800 минг нафар мигрант истиқомат қилмоқда, деб маълум қилди Москва ИИБ Миграция бошқармаси бошлиғи Дмитрий Сергиенко. Унга кўра, Москвада чет эл фуқароларининг сони 21 фоизга камайди, яъни 789 мингни ташкил қилмоқда. Ўтган йили шу даврида миллиондан зиёд киши бўлган.Энг кўп мигрантлар – Қирғизистондан, Москвадаги чет эл фуқароларининг умумий сонининг 30 фоизини ташкил қилади. 2-ўринда - Ўзбекистон (27%), 3-ўринда - Тожикистон (20%). Эслатиб ўтамиз, Россиядаги нолегал мигрантлар сони очиқланганди. ИИВ маълумотига кўра, мамлакатда 332 минг нафар нолегал ўзбекистонлик меҳнат мигранти бор.Россия ИИВ Миграция масалалари бўйича бош бошқармаси бошлиғи Валентина Казакова мамлакатда қолиш ва ишлашни давом эттириш истагидаги чет эл фуқаролари миграция рўйхатидан ўтиши зарурлигини таъкидлаган эди ва уларни соядан чиқишга чорлаган эди.Ўзбекистон Ташқи меҳнат миграцияси агентлиги Россиядаги фуқароларни 15 июнга қадар ўз мақомларини қонунийлаштиришга чақирганди.\nўзбекистон, қирғизистон, тожикистон, мигрантлар, россия\n© Sputnik / Максим Блинов / Фотобанкка ўтишПешеходы идут по Патриаршему мосту в Москве\nМосквада сал кам 800 минг нафар мигрант истиқомат қилмоқда - Москва ИИБ Миграция бошқармаси.\nТОШКЕНТ, 22 апр — Sputnik. Бугунги кунда Москвада сал кам 800 минг нафар мигрант истиқомат қилмоқда, деб маълум қилди Москва ИИБ Миграция бошқармаси бошлиғи Дмитрий Сергиенко.\nУнга кўра, Москвада чет эл фуқароларининг сони 21 фоизга камайди, яъни 789 мингни ташкил қилмоқда. Ўтган йили шу даврида миллиондан зиёд киши бўлган.\nЭнг кўп мигрантлар – Қирғизистондан, Москвадаги чет эл фуқароларининг умумий сонининг 30 фоизини ташкил қилади. 2-ўринда - Ўзбекистон (27%), 3-ўринда - Тожикистон (20%).\nЭслатиб ўтамиз, Россиядаги нолегал мигрантлар сони очиқланганди. ИИВ маълумотига кўра, мамлакатда 332 минг нафар нолегал ўзбекистонлик меҳнат мигранти бор.\nРоссия ИИВ Миграция масалалари бўйича бош бошқармаси бошлиғи Валентина Казакова мамлакатда қолиш ва ишлашни давом эттириш истагидаги чет эл фуқаролари миграция рўйхатидан ўтиши зарурлигини таъкидлаган эди ва уларни соядан чиқишга чорлаган эди.\nЎзбекистон Ташқи меҳнат миграцияси агентлиги Россиядаги фуқароларни 15 июнга қадар ўз мақомларини қонунийлаштиришга чақирганди.


Тожикистонлик таниқли уламонинг ўғли Россияда қўлга олинди\n35 ёшли Ғозиев Тожикистон сўрови билан 15 август куни Қозонда қўлга олинган.\nРоссия таркибига кирувчи Татаристон республикасида тожикистонлик таниқли уламо, марҳум Саид Қиёмиддин Ғозининг ўғли Баракатулло Ғозиев қамоққа олинди. Расман билдирилишича, қўлга олиш Тожикистон ҳукуматининг сўровига асосан амалга оширилган.\nОзодлик радиоси тожик хизматининг ўз манбаларига таяниб хабар беришича, Душанбе суди ўтган ойда уни қўлга олиш ҳақида қарор чиқарган эди.\nҚозон шаҳар Совет туман суди 35 ёшли Ғозиев Тожикистон сўрови билан 15 август куни 40 кунга қамалганини тасдиқлади. Суднинг билдиришича, Ғозиев Тожикистонда Жиноят Кодексининг “Диний низо қўзғатиш” ва “Давлатга хиёнат” моддалари асосида айбланмоқда.\nҒозиевнинг яқинлари мазкур жиноят иши соҳталаштирилганини, агар Баракатулло Душанбега экстрадиция қилинса, бу ерда қийноқларга солиниши мумкинлигини айтмоқда. Тожикистонг ҳукумати ҳозирча бу маълумотларга муносабат билдирмади.\nҒозиевнинг отаси Саид Қиёмиддин Ғози 2017 йилда Санкт-Петербургда ўғирланган ва Тожикистонга олиб кетилган. 2018 йилда у 25 йилга қамалган ва 2019 йилда Ваҳдат шаҳридаги қамоқхонада чиққан исён пайтида ўлдирилган эди.


Жаҳон уруши қурбонлари хотирланди\nГданскда бўлиб ўтган хотира маросимида Европанинг аксар ҳукумат бошлиқлари иштирок этди.\nИккинчи жаҳон уруши бошланганининг 70 йиллигига бағишлаб Полшанинг Гданск шаҳрида эрта тонгда бошланган хотира тадбирида Полша ҳукумати аъзолари ва хориждан келган юқори мартабали расмийлар иштирок этдилар.\nБундан роппа-росса 70 йил муқаддам немис қўшинлари эрта тонгда Гданск шаҳри яқинидаги ҳарбий постларни ўққа тутган эди.\nХотира тадбирида иштирок этган Полша Бош вазири Доналд Туск 2- жаҳон урушида қурбон бўлган аскарлар руҳига ҳурмат бажо келтирди:\n- Бугун биз бу ерга мазкур урушни бошлаганлар ва жаллодликни амалга оширганларни эслаш ва ушбу агрессия қурбони бўлганларни хотирлаш мақсадида тўпландик, деди Полша Бош вазири.\nЎшанда Германия қўшинлари Вестерплайт портини ҳимоя қилаётган полшалик 182 нафар ҳарбийнинг бир неча соат ичида таслим бўлишини кутган эди. Бироқ полшалик ҳарбийлар етти кун давомида 3000 кишилик немис қўшинларига шиддатли қаршилик кўрсатган. Шу куннинг ўзида немис қўшинлари шарқ, ғарб ва жанубдан Полша ҳудудига бостириб кирган эди.\n2- жаҳон уруши бошланганининг 70 йиллигини нишонлашга тараддуд кўрилаётган бир паллада Совет иттифоқининг мазкур урушда тутган роли атрофида қизғин баҳс бормоқда.\nҒарб тарихчиларнинг таъкидича, нацистлар Германияси ва Совет иттифоқи томонидан имзоланган махфий шартнома немис қўшинларига Полша ҳудудига бостириб киришга йўл очиб берган.\nГермания қўшинлари Полшага ҳужум қилганидан икки ҳафта ўтиб¸ ўша пайтда имзоланган Молотов-Риббентроп пактига мувофиқ¸ Совет қўшинлари Полшанинг шарқий қисмини босиб олган эди.\nСешанба кунги хотира тадбирида чиқиш қилган Полша президенти Лех Качинский пакт имзоланишини “орқадан урилган пичоқ”, дея атади:\n- Молотов-Риббентроп пактига мувофиқ бу зарба болшевиклар Россияси томонидан берилган, деди Лех Качинский.\nПолша ва айрим Ғарб давлатларининг Молотов-Риббентроп пактига бундай ёндашуви Россия ғазабига сабаб бўлаётир.\nДушанба куни Россия нашрларига интервью берган Бош вазир Владимир Путин Молотов-Риббентроп пактини “ахлоққа зид” пакт дея атади. Путин фикрича, Ғарб давлатлари Германия билан алоҳида шартнома имзолагандан сўнг урушнинг олдини олиш учун Москва ихтиëрида ушбу пактни имзолашдан бошқа чора қолмаган.\n-1938 йилги Мюнхен пакти фашизмга қарши бирлашган фронт яратиш умидларини пучга чиқарган эди, дея қўшимча қилди Владимир Путин.\nРоссия Ташқи ишлар вазири Сергей Лавров эса нацистлар Германияси ва Сталин СССРининг 2-жаҳон уруши бошланишида тутган ролини тенглаштиришга оид ЕХҲТ Парламентлараро ассамблеяси резолюциясини кескин танқид қилди.\n- Совуқ уруш даврида ҳам ҳеч ким нацистлар режими ва Сталин диктаторлигини тенглаштирмаган. Миллатларни қул қилиш ва уларнинг йўқ қилинишни назарда тутган нацистлар таҳдиди ва Гитлер Германиясининг ҳарбий машинасига қарши чиққан ва уни мағлуб этган Совет иттифоқи сиёсатини тенглаштириш шу вақтгача ҳеч кимнинг хаёлига ҳам келмаган эди, деди Сергей Лавров.\nЯкшанба куни чиқиш қилган Россия президенти Дмитрий Медведев ўз навбатида 2-жаҳон уруши чоғида биргина Совет иттифоқи Европани қутқариб қолганини таъкидлади.


43 МИНГ ГЕКТАРДАН ОРТИҚ ЕРГА САКСОВУЛ УРУҒИ ЭКИЛДИ — Янгиликлар — Қорақалпоғистон Республикаси Жўкорғи Кенгеси\nАсосий Янгиликлар 11.01.2019\n43 МИНГ ГЕКТАРДАН ОРТИҚ ЕРГА САКСОВУЛ УРУҒИ ЭКИЛДИ\n“Орол фожиасидан энг кўп зарар кўрган асли шу — Мўйноқ аҳолиси. Уларнинг сабр-қаноати, ватанпарварлиги, меҳнаткашлиги учун раҳмат айтишимиз, шунга муносиб хизмат қилишимиз керак” деган эди Муҳтарам Президентимиз ўтган йилнинг 15-16 ноябрь кунлари Қорақалпоғистонга ташрифи давомида.\nШунингдек, мамлакатимиз раҳбари 28 декабрь кунги Олий Мажлисга Мурожаатномасида Оролбуйи ҳудудини ижтимоий-иқтисодий томондан ривожлантириш, денгизнинг қуриган ҳудудида 2019 йилнинг ўзида 500 минг гектар ерни ўрмонзорликга айлантириш буйича кечиктириб бўлмайдиган аниқ вазифаларни белгилаб берган эди.\nОролбуйи ҳудудида юзага келган экологик вазиятни юмшатиш борасидаги эзгу ишлар, яъни денгизнинг сувсиз қолган ҳудудида чўлга чидамли ўсимликларни экиш жараёни декабрь ойидан-оқ бошланиб кетди.\nҲозирда бу ерда Қорақалпоғистон Республикасининг шаҳар ва туманларидан, вилоятлардан келган Ўрмон хўжаликлари, Ободонлаштириш бошқармасининг ходимлари, механизаторлар, ишчилар, маҳаллий аҳоли иштирокида саксовул уруғини йиғиш ва экиш ишлари амалга оширилмоқда.\nБу ерда ўтказилаётган тадбирларга республикамиз ва вилоятлардан жами 1 минг 500 дан ортиқ киши ҳамда 400 дан ортиқ техникалар жалб қилинган.\nБугунги кунда саксовул экиш учун жами 170 минг гектардан ортиқ ер майдони тайёрланиб, жами 43 минг гектардан ортиқ ерга саксовул уруғи экилган.\nШу кунгача жами 667500 килограмм саксовул уруғи тайёрланган. Ишчиларнинг меҳнат ҳақлари ўз вақтида тўланиб, уларга жами 975 миллион сўм иш ҳақи берилган.\nБу ерда амалга оширилаётган хайрли ишларга ўз ҳиссаларини қўшиш учун республикамизнинг туманларидан қўшимча техника ва механизаторларнинг Муйноқ туманига етиб келиши давом этмоқда.


1-октябрдан нафақа миқдори кўтарилади Ынтымак Media Group\n1-октябрдан нафақа миқдори кўтарилади\nТегишли қарорни ҳукумат нафақахўрларнинг яшаш шароитини яхшилаш мақсадида қабул қилган. Чунки ўртача сумма деб хисобланган 5000 сом нафақадагиларга етарли эмас. Бир ойда олган пуллари дори-дармон, коммунал тўловлардан ортмаслиги аниқланган.\n76 ёшли Ракияхан Сулайманова мана бундай қилиб йилига бир маротаба нафақа пулини текширтиргани келиб туради . бундан 21 йил аввал 780 сомдан олиб, ҳозирда миқдори кутарилиб, 5800ни ташкил этади.\n“Аммо барибир олган нафақам етмайди. Бўйрагим оғриб, нафақа пулининг барини дориларга сарфлайман”,- дейди у.\nЎш шаҳрида жами 22 минга яқин нафақахўр бор. Уларнин ўртача нафақаси Ракияхан Сулайманова каби 5050 сомдан ажратилган. Нафақахўрлар бунча пул кунлик харажатлардан ортмаётганини айтишди.\nКейинги ойда нафақахўрларнинг ушбу орзуси амалга ошиши арафасида.\nИжтимоий жамғарманинг Ўш шаҳридаги бошқармасининг нафақа бериш бўлими етакчиси Мастуракан Мамитованинг маълумотига кўра, октябрнинг биринчи кунидан бошлаб нафақа хажми 520 сомга кўтарилади. Шунда 6000сомга қадар олганларнинг пулига 5%дан қушилиб, бундан кўп олганларнин суммаси 7%га қадар етади. Қарор кучига кирса, ижтимоий жамғарма фуқороларнинг нафақасини хисоблаб, почта, банкларга хабар беради.\n1-2-гуруҳдаги имконияти чекланганлар учун хам шу каби пул қушилади. 3-гурухдаги имконияти чекланган фуқоролар учун 50%гача кўтарилади.. шундай қилиб қўшилган нафақа минимал харажатларга сарфланиши мумкин. Бунга қарамай ҳар куни қимматлаётган озиқ овқатлар , коммунал туламларга пул танқислиги келиб чиқади дейди иқтисодчи мутахассислар.\n“Бундай холатнинг олдини олиш учун нафақа хажмини бир неча баробарга кутариш керак. Бунинг учун эса ишчилар сонини купайтириш лозим”,- дейди иқтисодий тахлилчи Эрлан Камалов.\nШу билан бирга тахлилчилар ижтимоий жамғарма фуқороларга назоратни кучайтириш кераклигини айтишмоқда. Чунки, тўловлардан қочиб, меҳнат хаққининг суммасининг кам кўрсатган фактлар бор. Таъкидлаб ўтсак, ҳар йили нафақанинг миқдори 200сомдан 500сомгача кўтарилади. Масалан 2015-йили нафақанинг ўртача миқдри 4790 сомни ташкил қилса, бу йилнинг охирида 5570 сомга етади.\nҚирғизистонда 1-октябрдан бошлаб нафақалар кўтарилади\nЎқитувчиларнинг нафақаси кўтарилиши мумкин


Россия-Қозоғистон чегарасида марказий осиёлик мингдан зиёд муҳожир йиғилиб қолди\n08 май 2021, Тошкент вақти: 00:53\nРоссия-Қозоғистон чегарасида йўл очилишини кутаётган марказий осиёлик муҳожирлар.\nРоссиянинг Оренбург вилоятидаги Сол-Илецк шаҳри яқинида қирғизистонлик мингдан зиёд, ўзбекистонлик 200 чоғли ва тожикистонлик 30 дан ортиқ меҳнат муҳожири чегара очилишини кутиб турибди. Orenday.ru сайтининг ёзишича, муҳожирлар чегара очилиши билан Қозоғистон орқали ватанларига қайтиш ниятидалар.\nҚирғизистонлик Урмат Жамғирчиевга кўра, бундан ҳатто бир ҳафта аввал ҳам бу ердаги муҳожирлар сони 100 нафарга етмасди, аммо сўнгги кунларда Россия-Қозоғистон чегараси олдида мингдан зиёд мигрант йиғилган. Улар орасида аввал “Маштаково” чегара пунктида турганлар ҳам бор.\nҚирғизистоннинг Оренбургдаги фахрий консули Таалайбек Жандар уулу транзит йўлак бўйича музокаралар олиб борилаётгани, бироқ бу жараён узоққа чўзилиши мумкинлигини билдирган. Унга кўра, дипломатик процедура камида 20–30 кун вақт олади.\n“Вазият шундайлигига қарамай, яхши одамлар барибир бор: булар жамоатчилик ташкилотлари, маҳаллий турғунлар, кўнгиллилар ва хайрия жамғармалари. Ватандошларимиз оч қолишмайди”, деган Таалайбек Жандар уулу.\nНашрнинг ёзишича, чодир шаҳарчасида яшаётган муҳожирлар ичида ҳомиладор аёллар, пенсионерлар ва ёш болалар бор. Айримлар машина ичида ва ҳатто кўприк тагида тунамоқда. Ижтимоий тармоқларда ёйинларган суратларда йўл чети бўйлаб чегара томон кетаётган одамларни кўриш мумкин.\nБу коронавирус эпидемияси туфайли чегаралар ёпилиши ортидан Оренбург вилоятидаги чегара пунктига келган муҳожирларнинг илк гуруҳи эмас. 7 май куни 541 нафар қирғизистонлик бу ердан Қозоғистон орқали юртига олиб кетилган. Яна бир гуруҳ муҳожир бу ердан май ойи ўрталарида олиб кетилган. Ўшанда Оренбургда қирғизистонлик ва ўзбекистонлик 500 чоғли муҳожир йиғилиб қолганди. Улар йўл четидаги чодир шаҳарчасида қарийб икки ҳафта яшагандилар.


WannaCry вирусини йўқ қилган эксперт ҳибсга олинди - Terabayt.Uz\nЖорий йилнинг 12 майида тарқалган WannaCry оммавий вируси Интернет тарихидаги энг глобал кибер-таҳдид бўлиб, 150 дан ошиқ давлатда йирик ташкилотларга, оддий фуқароларга жиддий зарар етказган.\nВирус қисқа муддат ичида тўхтатилган. Бу вирусни 23 ёшлик британиялик тадқиқотчи Маркус Хатчинс тўхтатиб қолишга муваффақ бўлган эди.\nАҚШ Федерал тергов бюроси томонидан Маркус Хатчинснинг ўзи яқинда хавфли ҳаккер сифатида қўлга олинди. У интернет тармоғида 2014-2015 йилларда Kronos троянини тарқатганликда айбланиб қўлга олинди. Бу вирус жаҳон миқёсида банкларнинг маълумотлар базаларидан ахборотларни ўғирлаган ва жиддий зарар етказган.\nИнтернетдаги ҳаккерлар оламида MalwareTech номи билан танилган тадқиқотчи Black Hat ва DEF CON кибер-жиноятчилар анжуманларининг фаол аъзоси экани аниқланган ва айнан шу анжуманларда иштирок этиш учун АҚШга борган. Ҳаккер уйга қайтиш чоғида Лас Вегас аэропортида қўлга олинган.\nТергов жараёнларида маълум бўлишича, жиноий гуруҳ AlphaBay номли савдо платформасида зарарли дастурий таъминотларни мунтазам пуллаб келган. Маркуснинг тан олишича, у бир гуруҳ ҳаккерлар билан бирга Kronos вирусини яратган ва $7 минг долларга пуллаган.


ТАНИҚЛИ ШОУ-БИЗНЕС ЮЛДУЗЛАРИ ҚОНУН БИЛАН ТАҚИҚЛАНГАН РЕКЛАМАДА СУРАТГА ТУШИШДИ! - Истеъмолчилар ҳуқуқларини ҳимоя қилиш Агентлиги\nКўпгина ижтимоий тармоқларда “Жазирамадан қувватлан!” шиори остидаги “Жара Energy” номли энергетик ичимлигининг реклама ролиги кенг тарқалди.\nБир минутдан иборат клипда Эмин (таниқли рус қўшиқчиси) энергетик ичимлик банкасини очиб истеъмол қилади, сўнг уни давом эттириш учун юлдузларимизга узатишни бошлайди.\nУшбу видео ролик ишлаб чиқарувчи интернетдаги расмий веб-сайтида ва иштирокчилар Инстаграмдаги шахсий профил саҳифаларида жойлаштирилди.\nТабиийки, рекламани томоша қилгандан сўнг миллионлаб мухлислар яъни Instagram обуначилари (улар асосан ўспирин ва ёшлардан иборат) янги ичимликдан татиб кўриш истагига эга бўладилар.\nТаъкидлаш жоизки, вояга етмаганлар ўртасида энергетик ичимликлар тарқалишини чеклаш чоралари бўйича тегишли қонун лойиҳаси муҳокамадан ўтди. Шундан сўнг Ўзбекистон Республикаси Маъмурий жавобгарлик тўғрисидаги кодекси, “Озиқ-овқат маҳсулотларининг сифати ва хавфсизлиги” ҳамда “Реклама тўғрисида”ги Қонунларга тегишли ўзгартиришлар киритилди ва 2020 йил 11 апрелдан кучга кирди\n“Реклама тўғрисида”ги Қонунга “Энергетик ичимликлар рекламаси” бўйича қўшимча 221–модда киритилган. Унга кўра энергетик ичимликларни ҳаддан зиёд истеъмол қилишнинг зарари тўғрисидаги огоҳлантириш, шунингдек бундай ичимликларни истеъмол қилиш тавсия этилмайдиган шахслар ҳақидаги ахборот қайд этилиши керак.\nИстеъмолчилар ҳуқуқларини ҳимоя қилиш агентлигининг Реклама фаолиятини тартибга солиш бошқармаси томонидан ишлаб чиқарувчи ва ролик иштирокчиларига огоҳлантирувчи хат юборилди. “Жара Energy” энергетик ичимлигини тижорат мақсадида тарқатишнинг олдини олиш ва “Реклама тўғрисида”ги Қонуннинг талабларига риоя қилиш учун тегишли чоралар кўрилди.\nCategories: Реклама фаолияти, Янгиликлар 08.06.2020


Терговчилар Джохар Царнаевни сўроқ қилишлари кутилаяпти - BBC O'zbek\nТерговчилар Джохар Царнаевни сўроқ қилишлари кутилаяпти\nImage caption Джохар Царнаевнинг касалхонадаги аҳволи оғир, аммо барқарор экани айтилади\nАҚШда юқори даражали терговчилар гуруҳи Бостон марафони портлашларининг ягона омон қолган гумондорини сўроқ қилиши кутилади.\n19 ёшли Джохар Царнаев жума куни Уотертаун шаҳридаги уйларнинг бирида сақланган кема ичида оғир яраланган ҳолда топилган ва ҳибсга олинганди.\nУ ҳозирда қуролли қўриқчилар назорати остида касалхонада ушлаб турилибди. Массачусетс губернатори Девал Патрик унинг аҳволи барқарор экани, лекин ҳали мулоқот қилишга қодир эмаслигини билдирган.\nУнинг акаси Тамерлан полиция билан чиққан отишма ортидан ҳалок бўлганди.\nЎтган душанбада Бостон марафони финиш чизиғи яқинида портлаган икки бомба уч кишини ўлдирган ва 170дан ортиқ одамни жароҳатлаганди.\nПайшанба куни ака-ука гумондорларни топиш учун бошланган полиция амалиёти чоғида полиция зобити Шон Коллиер отиб ўлдирилган. Тамерлан Царнаевни қаттиқ яраланган отишмада бир трранспорт ходими ҳам оғир жароҳат олган.\nШанба куни Президент Обама Бостондаги воқеаларни муҳокама қилиш учун энг юқори даражали хавфсизлик маслаҳатчилари билан учрашган.\nУ ҳужумчиларнинг мақсади нима бўлгани ва уларга кимдир ёрдам бергани ё бермаганини аниқлашга ваъда берган.\nДжохар Царнаевни жума оқшомида оддий фуқаро ўзининг томорқасида сақланган кеманинг ичида топган. У бу пайтда қаттиқ яраланган бўлган ва сўнгра полиция билан чиққан отишмада янги жароҳатлар олган.\nТеррор гумондорларини сўроқ қилишга ихтисослашган Юқори даражали Тергов Гуруҳи номли бўлим мутахассислари Бет Исроил Диконес Тиббий марказида гумондорнинг муолажа олиб, ўзига келишини кутишмоқда.\nКасалхона ташқарисида бўлган Би-би-си мухбири Дейвид Уиллис гумондор бўйни ва оёғига ўқ егани ва кўп қон йўқотганини билдирган. Демак, терговчилар уни сўроқ қилишидан аввал анча вақт ўтиши мумкин.\nСи-Би-Эс Нюс терговчилардан иқтибос келтириб, гумондор ўз бўйнига ўқ узиб ўз жонини олишга ҳаракат қилган бўлиши мумкинлигини билдирган.\nПрокурорлар ўсмир қандай айбловларга юз тутиши мумкинлиги борасида иш олиб боришмоқда.\nФедерал қонунларига биноан, одамларни ўлдириш мақсадидад оммавий қирғин қуролидан фойдаланиш айбига ўлим жазоси белгиланган. Аммо, Массачусетс штатида ўлим жазоси қўлланилмайди.\nШанба куни Губернатор Патрик мухбирларга барча гумондорнинг омон қолишига умид қилаётганини айтди.\n"Мен ҳам, барча ҳуқуқ-тартибот мутахассилари ҳам гумондор омон қолади деб умид қилаяпмиз, чунки бизда миллионта савол бор, ва бу саволларга жавоб олишимиз керак", - деди у.\nИнсон ҳуқуқлари фаоллари шикоятига кўра, расмийлар ўсмирни унга Миранда ҳуқуқларини ўқиб эшиттирмасдан сўроқ қилишмоқчи. Миранда ҳуқуқларига кўра, гумондорга ҳимоячи ва сукунат сақлаш ҳуқуқи борлиги ўқиб эшиттирилиши керак.\nТерговчилар "жамоатчилик хавфсизлиги" даъвоси билан Миранда ҳуқуқларини бекор қилишлари мумкин,бироқ Америка Фуқаролик эркинликлари иттифоқига кўра, бу даъво фақат муқаррар таҳдидларга нисбатан ишлатилиши мумкин.\nРеспубликачи Сенаторлар Жон Маккейн ва Линдзи Грейем Джохар Царнаев "душман жангчиси" сифатида кўрилиши ва шунинг учун жиноий айбланувчига бериладиган ҳуқуқлардан мустасно қилиниши кераклигини айтганлар.\n"Биз ҳозирнинг ўзида бу гумондордан ҳужум қандай содир бўлгани ва келажакда яна нималар юз бериши мумкинлиги борасида маълумотни олишга асосий эътиборни қаратишимиз керак", - дейилади уларнинг баёнотида.


Божхоначилар Иккинчи жаҳон уруши қатнашчиси, 100 ёшни қаршилаган Кенжа ота хонадонида бўлишди\nБожхоначилар Иккинчи жаҳон уруши ...\nИнсоният тарихидаги энг даҳшатли фожеа бу - Иккинчи жаҳон урушидир. Бу урушда бир ярим миллиондан ортиқ Ўзбекистон ўғлонлари ҳам иштирок этишган. Уларнинг ярим миллиондан кўпи ҳалок бўлган, 133 минг нафарга яқини бедарак йўқолган. 60 мингдан ортиқ ватандошимиз эса урушдан ногирон бўлиб қайтган. Шу боис мамлакатимизда 9 май - “Хотира ва қадрлаш” кунида ватан ҳимоясида жонбозлик кўрсатганлар хотираси ёд этилади, сафимизда биз билан бирга яшаётганларнинг эса ҳолидан хабар олинади.\nСурхондарё вилояти божхона бошқармаси “Айритом” чегара божхона пости ходимлари қутлуғ сана муносабати билан Термиз туманидаги “Дўстлик” маҳалласида яшовчи, Иккинчи жаҳон уруши қатнашчиси, салкам 100 ёшни қаршилаган Кенжа ота Султонов хонадонида бўлишди.\nКенжа ота чуқур сукунат ила қонли урушнинг аянчли оқибатида неча миллионлаб бегуноҳ инсонлар, шу қаторида минглаб юртдошларимиз ҳам вафот этганликлари ҳамда уруш даврида оддий ҳалқнинг турмуш тарзидаги қийинчиликлар ҳақида сўзлаб берди.\nКенжа ота сўзлари давомида кўзларига ёш олиб, 2017 йил 9 май санаси арафасида Ўзбекистон Республикаси Призеденти томонидан “Жасорат” медали билан тақдирланганлиги қувонч билан тилга олди. Бугунги тинчлик ва доруломон кунларнинг нафақат қадрига етиш, балки унга ҳисса қўшишга ҳам чорлади.\nШу куни божхона ходимлари ушбу маҳаллада истиқомат қилувчи, фронт ортида машаққатли меҳнати билан ғалабага хисса қўшган Ойбиби ая Шарипова хонодонида ҳам бўлишди.\nҲа албатта, биз ёшлар бугунги осуда ҳаётимиз, гўзал диёримиз учун ўз қонлари ва жонларини аямаган, Ватаннинг содиқ фарзандларини бир лаҳза бўлса-да унутмаслигимиз ҳамда улардан ўрнак олишимиз зарур.


Виктор Жалилов: “Дуранг адолатли натижа бўлди” - PFС "Navbahor"\nВиктор Жалилов: “Дуранг адолатли натижа бўлди”\nCoca Cola Суперлига 7-туридан ўрин олган “Қизилқум” – “Навбаҳор” учрашувидан кейин дастлаб “лочинлар” бош мураббийи Виктор Жалилов ўйин ҳақидаги фикрларини билдирди.\n- Бугунги баҳсда ҳар икки жамоа хатога йўл қўймаслик мақсадида эҳтиёткорлик билан ўйнади. Одатда, бундай учрашувлар тақдирини ягона гол ҳал қилади. Бугун ҳар икки жамоа биттадан тўп киритди, кимдир хатога йўл қўйганда, ютқазарди. Ўйлашимча, мазкур дуранг адолатли натижа бўлди. “Қизилқум”да ҳам, бизда ҳам гол уриш учун имкониятлар вужудга келди. Афтидан, бугун ҳеч бир томон ғалабага лойиқ эмасди, шекилли, - деди Виктор Жалилов.\n- Нега бошқа дарвозабонлар хизматидан фойдаланмаяпсиз?\n- Биринчидан, Ўткир бизда асосий дарвозабон саналади. Давроновни эса зарур пайтда унинг ўрнини тўлдириш мақсадида таклиф қилгандик. Кубок беллашувларида Раҳимжонни майдонга туширмоқчи эдик, афсуски, у қўлидан жароҳат олди. “Қизилқум” билан ўйинга ҳам уни қайдномага киритиш-киритмасликка иккиландик, лекин якунда барибир, рўйхатга қўшдик. Умуман олганда эса, Давронов асосий жамоа машғулотларида қатнашяпти.\n- “Машъал” клуби томонидан яратиб берилган шарт-шароитлардан кўнглингиз тўлдими?\n- Албатта, биринчи навбатда, “Машъал” клубига бугунги ўйинни ўтказишимиз учун яратиб берилган шароитлар учун раҳмат айтмоқчиман. Ҳайдовчилардан тортиб, бошқа томонлама қулайликлар тақдим этилди. Қолаверса, майдон ҳам яхши экан.\n- Забиҳилло Ўринбоев яхши ўйнаб турганди, уни нега ўзгартирдингиз?\n- У билан Қувондиқ чарчаб қолишгани учун ўрниларига бошқа футболчини майдонга тушириб, ҳужумни кучайтиришга ҳаракат қилдик. Янги тушганларда ҳам имкониятлар бўлди, лекин улардан фойдалана олишмади.\n- “Навбаҳор” бугун очко олдими ёки йўқотдими?\n- Аввал айтганимдек, дуранг адолатли натижа бўлди. Ҳеч бир жамоа тўлиқ устунликка эришмади. Четдан қараганда қандай билмадиму, бугун тенг ўйин кечди.\n- Ўз вақтида “Машъал”да ишлагансиз. Ўша пайтдаги жамоа билан ҳозиргисининг ўртасида қандай фарқ бор?\n- У пайтлари таркибда нисбатан кучли футболчилар тўп тепишганди. Уларнинг аксарияти миллий терма жамоа аъзолари ҳисобланишган. “Машъал”нинг ўшанда иккинчи ўринни эгаллагани, Чемпионлар Лигасида қатнашгани ўйинчилар савиясидан дарак бериб турибди. Умуман, ҳозирги таркибдаги футболчилар ҳам ёмон эмас.


Форум » Дилимизда Ислом » Ислом » Пайғамбар соллаллоҳу алайҳи васалламга мубоҳ қилинган аёллар\nMohigul77 Дата: Пайшанба, 11.03.2010, 22:45 | Сообщение # 1\n«Набий соллаллоҳу алайҳи васаллам бир кечада аёлларини айланиб чиқар эдилар. Ўша кунларда у Зотнинг тўққизта хотинлари бор эди».\nИбн Аббос розияллоҳу анҳудан ривоят қи-линади:\n«Расулуллоҳ соллаллоҳу алайҳи васаллам вафот этганларида тўққизта хотинлари бор эди».\n«Расулуллоҳ соллаллоҳу алайҳи васаллам Аллоҳ у Зотга аёллардан хоҳлаганларича уйланишларини ҳалол қилганидан кейингина вафот этдилар», деганлар».\nИкковини Насаий ривоят қилган.\nШарҳ: Ушбу ривоятдан кўриниб турибдики, Пайғамбаримиз соллаллоҳу алайҳи васаллам оддий мусулмонларга берилган рухсат–бир йўла тўрт хотинни ўзида ушлаб туриш ҳукмидан ортиқча ижозатга эга бўлганлар. У Зот бирданига никоҳларида тўққизта хотин ушлаб турган вақтлари ҳам бўлган. Муҳаммад соллаллоҳу алайҳи васаллам бу дунёдан Рафийқи Аълога риҳлат қилганларида ҳам орқаларида тўққиз хотинлари қолган.\nБу ҳукм Пайғамбаримиз Муҳаммад соллаллоҳу алайҳи васалламнинг ўзларига хос бир ҳукмдир, у Пайғамбаримиз соллаллоҳу алайҳи васалламдан бошқа ҳеч кимга берилмагандир.\nАллоҳ таоло турли ҳикматларга кўра, баъзи бир ҳукмларни Пайғамбаримиз соллаллоҳу алайҳи васалламнинг ёлғиз ўзларига хос қилиб қўйганлиги маълум ва машҳур.\nМисол учун, рўзани улаб тутиш оддий мусулмонларга ман қилинган. Яъни, қасддан саҳарлик қилмай, рўзани улаб тутиш оддий мусулмонлар учун жоиз эмас. Пайғамбаримиз соллаллоҳу алайҳи васаллам учун эса, жоиздир. У Зот рўзани улаб тутаверсалар жоиз бўлган.\nКўп хотинлик масаласи ҳам шунга ўхшаш. Оддий мусулмон эркакка ўз никоҳида тўртта хотинни олиб туриш жоиз. Ундан орттириш, мисол учун, бешта хотинни бирданига ўз никоҳида тутиб туриши мумкин эмас. Аммо Пайғамбаримиз соллаллоҳу алайҳи васалламга тўрт хотиндан кўпни ҳам бир йўла ўз никоҳларида ушлаб туришлари жоиз бўлган.\nЮқоридаги ривоятларда айтилганидек, у киши бирдан тўққиз хотинни жамлаб турганлар.\nИсломда кўп хотинликка рухсат берилгани душманлар томонидан уюштирилган кўпгина иғво, туҳмат ва бўҳтонларга сабаб бўлганидек, Пай-ғамбаримиз соллаллоҳу алайҳи васалламнинг тўрттадан кўп хотинлик бўлганлари ҳам кўплаб иғво ва туҳматлар тарқатилишига сабаб бўлган.\nИслом душманларининг бу борадаги бўҳтонларининг хулосаси қуйидаги маънодадир:\n«Муҳаммад шаҳвоний одам бўлган, у лаззат ортидан, шаҳват учун ҳар нарсани қилишга тайёр эди. Шунинг учун ҳам битта хотин билан кифояланмай, ўзига эргашганларга жорий қилган тўрт хотинга ҳам кифоя қилмай, ўнта хотин олган», дейдилар.\nБу туҳматларга уламоларимиз жуда ҳам қониқарли жавоблар берганлар.\nАввало, Пайғамбаримиз соллаллоҳу алайҳи васалламнинг аёллари у Зот олтмиш ёшга яқинлашиб қолганларида кўпайган. Бу ҳол ҳам маълум ҳикматлар юзасидан бўлган.\nҚолаверса, оналаримизнинг кўплари Пайғамбаримиз соллаллоҳу алайҳи васалламдан катта ёшда бўлганлар.\nЭнди ўйлаб кўрайлик, олтмишга яқинлашиб қолган одам шаҳвоний бўлса, ўзидан катта ёшдаги кампирга уйланадими?!\nПайғамбаримиз соллаллоҳу алайҳи васаллам ёшлик чоғларида уйланган биринчи аёллари Хадича онамиз у Зотдан ўн беш ёш катта бўлганлар. У Зотнинг ёшликлари худди шу онамиз билан ўтган. Хадича онамиз вафот этганларида Пайғамбаримиз соллаллоҳу алайҳи васаллам 50 ёшда эдилар. Қани бу ерда шаҳват ортидан юриш?\nОиша онамиздан бошқа оналаримиз Пайғамбаримиз алайҳиссаломга завжа бўлишларидан аввал бир ёки бир нечта эрга теккан. Шаҳватга берилган одам шундоқ қиладими?\nЭнди аёллар саноғига келайлик. Аввал айтганимиздек, Пайғамбаримиз соллаллоҳу алайҳи васаллам умрларининг кўп қисмини Хадича онамиз билан ўтказдилар. У киши билан йигирма беш йил бирга умр кўрдилар. Хадича онамиз вафотларидан сўнг яна уч йил Маккаи мукаррамада яшадилар. Сўнгра ҳижрат қилдилар. Ҳижратдан кейин ҳам дарҳол аёллари кўпайгани йўқ. Турли ҳодисалар ўтгандан кейин илоҳий ҳикматларга кўра, оналаримизга уйланиш содир бўлди.\nЗайнаб бинти Жаҳш онамизга уйланишлари ҳам ҳикматга биноан, Аллоҳнинг амри билан тахминан 58 ёшларида содир бўлди.\nПайғамбарлар учун кўпхотинли бўлиш фақат Муҳаммад соллаллоҳу алайҳи васалламга хос эмаслигини яхши биламиз. У Зотдан аввалги Пайғамбарлар ҳам кўпхотинли бўлишган. Пайғамбарлик мақоми шуни талаб қилган бўлса ажаб эмас. Довуд алайҳиссаломнинг юзта, Сулаймон алайҳиссаломнинг уч юзта хотинлари бўлган.\nТурли ижтимоий, сиёсий, таълимий, қонуний ва бошқа ҳикматларга кўра, Муҳаммад соллаллоҳу алайҳи васалламнинг аёллари тўққизтага етган бўлса, ҳеч ажабланадиган жойи йўқ.\nНима учун тўртта эмас, тўққизта?\nАввало, дин таълимотлари ва ҳукмларини мусулмон умматининг аёлларига етказиш ва пай- ғамбарлик хонадонини бошқариб туриш учун тўққизта бўлишлари маъқул.\nҚолаверса, Исломдан олдин хотинлар саноғи чегараланмаган эди. Ким нечта хоҳласа, шунчага уйланаверар эди. Бир эр киши бир вақтнинг ўзида тўрт аёлдан ортиққа эр бўла олмаслиги Ислом ҳукми бўлди. Бу чегарани Қуръони Карим қўйди.\nБу ҳақда Нисо сурасидаги оят нозил бўлганида Расулуллоҳнинг завжаи мутаҳҳаралари тўққизта эдилар. Уларнинг ҳар бирлари мўминларнинг онаси, деб Аллоҳ томонидан аталган, бунинг устига мабодо Расулуллоҳ соллаллоҳу алайҳи васаллам улардан баъзиларини тўрттадан ортиқлиги учун талоқ қилсалар, бошқа эрга тегишлари мумкин эмас эди. Аллоҳ буни ман қилган эди. Уларга уйланишларидан кўзланган ҳикмат ҳам ботил бўлар эди. Шунинг учун Аллоҳ таоло Ўз Пайғамбари соллаллоҳу алайҳи васалламни мазкур тўрт хотинли бўлиш чегарасидан истисно қилди.\nПайғамбаримиз соллаллоҳу алайҳи васалламнинг аёлларининг кўп бўлиши турли ҳикматларга биноандир. Бу ҳикматлар икки турга бўлинади: умумий ва хусусий ҳикматлар.\nУмумий ҳикматлар қуйидагилардан иборат:\nБиринчи–таълим-тарбияга боғлиқ ҳикматлар.\nРасули Акрам соллаллоҳу алайҳи васалламнинг аёлларининг сони кўп бўлиши асосан, Ислом уммати аёллари учун дин-диёнат ва шариат аҳкомларини ўргатувчи муаллималар тайёрлаш билан боғлиқ бўлган.\nМаълумки, Ислом жамият ҳаётининг барча соҳасини илоҳий қонун асосида қайтадан қуриб чиқди. Жамиятнинг ярми эса аёллардан иборат эди. Умумий нарсаларни Расули Акрам соллаллоҳу алайҳи васаллам таълим берсалар ҳам, кўпгина нарсаларни аёлларга аёл киши айтиши зарур эди. Хусусан, аёлларга тегишли масалаларни уларга аёл киши айтиб бериши керак эди.\nШу сабабдан Пайғамбаримиз соллаллоҳу алайҳи васалламдан шариат таълимотларини қабул қилиб олиб, аёлларга етказиш вазифаси оналаримиз зиммасига тушди. Улар бу ишни шараф билан уддаладилар.\nПайғамбаримиз соллаллоҳу алайҳи васалламдан энг кўп ҳадис ривоят қилган киши Абу Ҳурайра розияллоҳу анҳу бўлсалар, иккинчи ўринда Оиша онамиз турадилар. Буни зикр қилишнинг ўзи кифоя бўлса керак.\nБунинг устига Пайғамбаримиз соллаллоҳу алайҳи васалламнинг суннатлари фақат гапдан иборат эмас, қилган амаллари ва иқрорларидан ҳам иборатдир. Оналаримиз Пайғамбаримиз соллаллоҳу алайҳи васаллам билан бирга яшашлари давомида у Зотдан кўрган нарсаларини ҳам Ислом умматига етказганлар.\nИккинчиси–шариат қонунларини жорий қилишга боғлиқ ҳикматлар.\nПайғамбаримиз соллаллоҳу алайҳи васалламнинг аёллари кўп бўлишининг ҳикматларидан бири баъзи шаръий ҳукмларни жорий қилиш эди.\nБунга Аҳзоб сурасидаги оятлар ёрқин мисол бўлади. Жоҳилиятда кенг тарқалган «асранди фарзанд тутиш» одатини ботил қилиб, унинг ўрнига исломий ҳукмни жорий қилиш борасида ва асранди ўғилнинг талоқ қилган хотинига уйланиб бўлмайди, деган одатни йўқ қилиш учун Аллоҳ таоло Пайғамбаримиз соллаллоҳу алайҳи васалламга ўзларининг аввалги асранди ўғиллари Зайд ибн Ҳориса розияллоҳу анҳу талоқ қилган Зайнаб бинти Жаҳш розияллоҳу анҳога уйланишни амр қилди.\nБу никоҳда ҳеч қандай шаҳват масаласи бўл-май, бош масала жоҳилият қонунини ботил қилиб, Ислом қонунини жорий қилиш эди.\nПайғамбаримиз соллаллоҳу алайҳи васаллам аёлларининг кўп бўлишининг умумий ҳикматларидан яна бири ижтимоий масаладир.\nМисол учун, Пайғамбаримиз соллаллоҳу алайҳи васалламнинг Оиша онамизга уйланишларини олайлик. Бунда ижтимоий алоқаларни мустаҳкамлаш ҳикмати бор. Абу Бакр розияллоҳу анҳунинг Ислом учун, Пайғамбаримиз соллаллоҳу алайҳи васаллам учун бўлган фидокорликларини тақдирлаш ҳамда у Зот билан алоқаларини мустаҳкамлаш мақсадида у кишининг қизларига уйланганлар.\nХудди шу гапни Пайғамбаримиз соллаллоҳу алайҳи васалламнинг Ҳазрати Умар розияллоҳу анҳунинг қизлари Ҳафса онамизга уйланишлари ҳақида ҳам айтишимиз мумкин.\nПайғамбаримиз соллаллоҳу алайҳи васаллам баъзи аёлларига уйланишларида сиёсий ҳикматлар ҳам бор. У киши бу оналаримизга уйланишлари оқибатида айрим қабилалар, жамоа ва тоифалар Исломга кириб, мусулмонларга қувват бўлганлар.\nМисол учун, Бани Мусталақ қабиласи билан бўлган урушда Жувайрия бинти Ҳорис онамиз асирга тушадилар. У киши тўлов тўлаб, асирликдан озод бўлмоқни истайдилар. Бу ишда Расулуллоҳ соллаллоҳу алайҳи васалламдан ёрдам сўрайдилар.\nРасулуллоҳ соллаллоҳу алайҳи васаллам у киши ўрнига тўловни тўлаб, сўнгра ўзлари уйланиш ниятлари борлигини айтадилар. Жувайрия онамиз рози бўладилар. Пайғамбаримиз соллаллоҳу алай-ҳи васалламнинг Жувайрия онамизга уйланганларини кўрган мусулмонлар у Зот куёв бўлган қавмни асир ушлаб турамизми, деб барча Бани Мусталақлик асирларни озод қиладилар.\nБундоқ олижаноблик, мардликни кўрган Бани Мусталақ қабиласи бир йўла Исломга киради.\nЭнди Пайғамбаримиз соллаллоҳу алайҳи васалламнинг завжаи мутаҳҳаралари ҳақида қисқача тўхталайлик:\n1. Хадича бинти Хувайлид розияллоҳу анҳо.\nУ киши Расулуллоҳ соллаллоҳу алайҳи васалламнинг биринчи аёллари бўлиб, у Зот Хадича онамизга уйланганларида йигирма беш ёшда эдилар. Ўша пайтда бу онамиз қирқ ёшда эдилар.\nКўриниб турибдики, бу никоҳдан кўзланган бош мақсад шаҳвоний мақсад эмас. Аллоҳ таоло Ўз ҳикмати ила Муҳаммад соллаллоҳу алайҳи васалламни пайғамбарликни қабул қилиб олишга тайёрлар эди.\nДарҳақиқат, Хадича онамиз Муҳаммад соллаллоҳу алайҳи васалламга Жаброил алайҳиссалом биринчи бор ваҳий келтирганида у Зот қўрқиб кетганларида, у кишини тингларканлар, Пайғамбарликка мушарраф бўлганларини тушуниб, биринчи бўлиб иймон келтирганлар.\nКейинчалик ҳам Хадича онамиз Пайғамбаримизга энг оғир пайтларда энг ишончли ёрдамчилардан бўлдилар. Ўзларининг мол-мулкларини, жамиятдаги обрўларини ва бор имкониятларини Ислом йўлида сарфладилар.\nЎша пайтда Хадича онамиз ўринларида тажрибасиз ёш келин бўлганида бундоқ оқилона ишларни қила олиши мумкин эмас эди.\nПайғамбаримиз соллаллоҳу алайҳи васаллам ўзларининг гуллаган ёшлик чоғларини Хадича онамиз билан ўтказдилар. У киши билан йигирма беш йил умр кечирдилар. Хадича онамиз вафот этган йилни хафачилик йили, деб эълон қилдилар.\nПайғамбаримиз соллаллоҳу алайҳи васаллам Хадича онамизнинг устиларига хотин олмаганлар. У кишини ўта яхши кўрганлар ва қадрлаганлар.\nУ Зот Хадича онамиз ҳақларида:\n«Аллоҳга қасамки, Аллоҳ менга унинг ўрнига ундан яхшироқ бадални бермади. Одамлар менга куфр келтирганида у менга иймон келтирди. Одамлар мени ёлғончи қилганларида у мени тасдиқлади. Одамлар мендан нарсаларини беркитганида у молини мен учун сарф қилди. Аллоҳ таоло бошқа аёллардан эмас, ундан менга фарзанд берди», деганлар.\n2. Савда бинти Замъа розияллоҳу анҳо.\nСавда онамиз аввал Сакрон ибн Амр ал-Ансорий исмли кишига теккан эдилар. У кишининг ёшлари Пайғамбаримиз соллаллоҳу алайҳи васалламнинг ёшларидан катта эди.\nСавда онамиз эрлари билан Ҳабашистон ҳижратига борган Ислом фидойиларидан эдилар. У ердан қайтиб келишганда эрлари вафот этади. Катта ёшли аёл, Ислом учун фидокорлик қилган инсон ёлғиз ва қаровсиз қолди. Ана ўшандоқ кекса аёлни Расули Акрам кўнглини кўтариш учун ҳамда онасидан етим қолган кичкина Фотима онамизга қараб туриши учун, ўзларига никоҳлаб олдилар.\nАгар Пайғамбаримиз соллаллоҳу алайҳи васаллам шаҳват учун уйланадиган бўлганларида дунёдаги энг гўзал қизларнинг ота-оналари у кишига қудаликни орзулаб турган бир пайтда олтмишнинг атрофидаги бева аёлга уйланар эдиларми?\nРивоят қилинишича, Савда онамиз семизгина аёл бўлганлар. У кишининг кичик Фотимага қарашда, уй ишларига уринишда қулайсизланишларини кўриб, Расулуллоҳ соллаллоҳу алайҳи васаллам табассум қилиб қўяр эканлар.\n3. Оиша бинти Абу Бакр Сиддиқ розияллоҳу анҳо.\nПайғамбаримиз соллаллоҳу алайҳи васалламнинг қиз уйланган бирдан-бир аёллари Оиша онамиздир. У киши оналаримиз ичида энг заковатли, энг ёдлаш қобилияти кучли, энг илмлилари эдилар. Улуғ ва олим саҳобалар ҳам ўзлари еча олмаган масалаларда Оиша онамиздан ёрдам сўрар эдилар. Оиша онамиз Абу Ҳурайра розияллоҳу анҳудан кейин энг кўп ҳадис ривоят қилган зотдирлар. У киши фиқҳ, тиб ва шеър илмида ҳам тенги йўқ эдилар.\nРасули Акрам соллаллоҳу алайҳи васалламнинг Оиша онамизга уйланишларида у кишининг оталари Абу Бакр Сиддиқ розияллоҳу анҳунинг Ислом учун, Пайғамбаримиз соллаллоҳу алайҳи васаллам учун қилган чексиз фидокорликларини тақдирлаш бор эди.\n4. Ҳафса бинти Умар ибн Хаттоб розияллоҳу анҳо.\nҲафса онамизнинг аввалги эрлари Ҳунайс ибн Ҳузофа розияллоҳу анҳу бўлиб, у киши энг жасур ва шижоатли паҳлавонлардан бўлиб, Бадр жангида шаҳид бўлган эдилар.\nБундан кейин оталари Ҳазрати Умар у кишини Ҳазрати Абу Бакр ва Ҳазрати Усмонларга бермоқчи бўлганлар. Аммо Расули Акрам соллаллоҳу алайҳи васаллам у кишини тақдирлаб, Ҳафса онамизга ўзлари уйланганлар.\nҲафса онамиз ҳам олима бўлганлар. Пайғамбаримиз соллаллоҳу алайҳи васалламдан кўплаб ҳадислар ривоят қилганлар.\nУ кишининг биринчи эрлари Ислом йўлида биринчи шаҳид бўлган паҳлавонлардан Убайда ибн Ҳорис эдилар. У киши Бадр уришидаги биринчи яккама-якка олишувда шаҳид бўлган эдилар.\nБу пайтда Зайнаб онамиз ярадор бўлган мужоҳид саҳобаларга ёрдам бераёган эдилар. У ки-ши эрлари шаҳид бўлганига қарамасдан то мусулмонлар урушда ғолиб келгунларича бу ишда давом этавердилар.\nРасулуллоҳ соллаллоҳу алайҳи васаллам Зайнаб бинти Хузайма онамизнинг жиҳодлари, сабр-лари, жасоратлари, Аллоҳнинг дини йўлидаги фи-докорликларини ва эрлари шаҳид бўлиб, боқувчисиз ёлғиз қолганларини билганларидан кейин у кишини ўз никоҳларига олдилар.\nЎша пайтда Зайнаб онамиз олтмиш ёшда эдилар. Бу никоҳни шаҳват учун, деб айтса бўладими?! Икки йилдан сўнг Зайнаб онамиз вафот этдилар, Аллоҳ у кишидан рози бўлсин.\n6. Зайнаб бинти Жаҳш розияллоҳу анҳо.\nУ киши аввал Зайд ибн Ҳориса розияллоҳу анҳуга турмушга чиққанлари, кейин қандоқ бўлиб ва нима учун Пайғамбаримиз соллаллоҳу алайҳи васалламга завжа бўлганлари ҳақида юқорида батафсил гапирдик.\nЗайнаб бинти Жаҳш онамизнинг Зайд ибн Ҳориса розияллоҳу анҳуга никоҳланишлари ҳам Аллоҳнинг амри билан бўлган эди. Пайғамбаримиз соллаллоҳу алайҳи васалламга никоҳланишлари ҳам Аллоҳ таоло нозил қилган оят билан бўлди.\n7. Умму Салама Ҳинд бинти Умайя ал-Махзумия розияллоҳу анҳо.\nУмму Салама онамиз ўзларининг биринчи эрлари Абдуллоҳ ибн Абдул Асад розияллоҳу анҳу билан Ҳабашистонга ҳижрат қилиб, Ислом дини йўлидаги фидокорлар сафидан ўрин олишган эди. Эрлари Уҳуд жангида шаҳид бўлиб, у киши тўрт боласи билан тул ва қаровсиз қолдилар.\nАна шу ҳолатларни эътиборга олиб, Расулуллоҳ у кишини ўз никоҳига олмоқчи бўлганларида узр айтиб, «етимларим бор, ўзим қари ва рашкчиман», дедилар. Лекин Расулуллоҳ соллаллоҳу алайҳи васаллам етимларга қарамоқчи эканликларини, ёшнинг аҳамияти йўқ эканини ва рашк кўтарилиши учун дуо қилишларини айтдилар.\nУмму Салама онамизнинг бошқа оналаримиз каби фазллари, яхши хислатлари ва хизматлари жуда кўп. Айниқса, тўғри фикр билан Пайғамбаримиз соллаллоҳу алайҳи васалламга маслаҳат берганлари, Ҳудайбия сулҳида тутган ўринлари маълум ва машҳур.\n8. Умму Ҳабиба Рамла бинти Абу Суфён розияллоҳу анҳо.\nБу онамиз ҳам Ҳабашистонга ҳижрат қилган фидокорлардан эдилар. Эрлари Убайдуллоҳ ибн Жаҳш Ҳабашистонда вафот этди. Узоқ юртда ёлғиз кишисидан айрилиб, ваҳшат ичида қолган мўмина-муҳожиранинг кўнглини кўтариш учун Расулуллоҳ соллаллоҳу алайҳи васаллам Ҳабашистон подшоҳи Нажошийдан Умму Ҳабибага ўзлари номларидан совчи бўлишни илтимос қилдилар. Нажоший бу илтимосни амалга оширди ва Умму Ҳабиба онамизга тўрт минг дирҳам маҳр бердилар.\nУмму Ҳабиба онамизнинг оталари Абу Суфён Исломнинг ва Пайғамбар соллаллоҳу алайҳи васалламнинг энг ашаддий душманларидан эди. У душманларнинг бошлиғи бўлишига қарамай бу никоҳдан хурсанд бўлди. Албатта, бу иш Абу Суфённинг душманлигини кесиш йўлида хизмат қилганига шубҳа йўқ.\n9. Жувайрия бинти Ҳорис розияллоҳу анҳо.\nЖувайрия онамиз Бани Мусталақ қабиласи бошлиғи Ҳорис ибн Зирорнинг қизи эдилар. У кишининг биринчи эри ибн Софвон номли киши эди.\nЖувайрия онамиз қандоқ қилиб урушда асир тушганлари, Расулуллоҳ соллаллоҳу алайҳи васаллам у кишини озод қилиб, ўз никоҳларига олганлари ва шу сабабдан Бани Мусталақликлар ҳаммаси мусулмон бўлганлари ҳақида аввал айтиб ўтдик.\n10. София бинти Ҳайй ибн Ахтоб розияллоҳу анҳо.\nХайбар урушида у кишининг эрлари мусулмонларга қарши урушда қатл этилиб, ўзлари асирга тушган эдилар. Мусулмонлар бу аёл Бани Қурайза қабиласининг улуғи Ҳай ибн Ахтобнинг қизи, у Расулуллоҳ соллаллоҳу алайҳи васалламга муносиб, деб Расули Акрам соллаллоҳу алайҳи васалламнинг ҳузурларига олиб келишган.\nШунда Расулуллоҳ соллаллоҳу алайҳи васаллам у кишига икки нарсани таклиф қилганлар. Биринчиси, София онамизни асирликдан озод қи-либ, ўз никоҳларига олиш, иккинчиси, шундоқ озод қилиб юбориш ва у киши бориб ўз қариндошларига қўшилиш.\nСофия онамиз биринчи таклифни қабул қиладилар. Аввалдан Исломга кирмоқчи бўлиб юрганларини айтадилар.\n11. Маймуна бинти Ҳорис ал-Ҳилолия розияллоҳу анҳо.\nБу онамизнинг исмлари Барра бўлган, Расулуллоҳ соллаллоҳу алайҳи васаллам Маймуна, деб атаганлар. У кишининг аввалги эрларининг исми Абу Роҳм ибн Абдул Узза бўлган.\nМаймуна онамиз Пайғамбаримиз соллаллоҳу алайҳи васаллам ўз никоҳларига олган охирги аёл бўлиб, у кишини ҳазрати Аббоснинг тавсияларига биноан, Расулуллоҳнинг ўзларига катта ёрдам кўрсатган Бани Ҳилол қабиласини тақдирлаш учун олганлар. Маймуна онамиз оналаримиз ичида энг тақводорлари ва силаи раҳмни кўп қиладиганлари эдилар.\nЮқорида зикр қилинган қисқа маълумотлардан Пайғамбаримиз алайҳиссаломнинг ўз никоҳларида бир вақтда бир неча аёлни тутиб туришлари ҳақида Ислом душманлари тарқатган бўҳтонлар асоссиз эканини англаб олиш қийин эмас.\nПайғамбаримиз алайҳиссаломнинг ёлғиз ўзлари учун истисно тариқасида тўрттадан ортиқ аёлни ушлаб туришга бўлган рухсат шаҳват учун эмас, Ислом умматининг манфаати учун эди.\nМуҳаммад алайҳиссаломнинг умматларига оила қуриш қаттиқ тарғиб қилингани аввал батафсил ўрганилди. Энди ўша шаръий кўрсатмага амал қилиб оила қурмоқчи бўлганлар ишни нимадан бошлашлари кераклиги ҳақидаги маълумотлар ила сўзни давом эттирамиз.\nПрикрепления: 9459333.jpg(14.8 Kb)


Аввалроқ Каттақўрғон тумани Каттаминг қишлоғидаги пахта қабул қилиш пунктида 10 февраль куни ёнғин содир бўлгани билдирилган эди.\nТаҳририят воқеа жойидан олингани айтилаётган суратларни ҳам эълон қилган. Суратларда портлаш оқибатида цех девори ва томининг бир қисми қулагани акс этган.\n“Манбанинг маълум қилишича, цех яқиндагина хавфсизлик техникаси қоидаларига риоя қилинганлик бўйича текширувдан ўтказилган бўлган. Портлаш айнан нима сабабли келиб чиққани ҳақида ҳозирча расмий маълумотларга эга эмасмиз”, деб ёзди нашр.\nОзодлик радиосининг "Sizdan Telegram" лойиҳасига муштарийлар томонидан юборилган хабарлардан бирида 12 февраль куни Самарқанд вилояти Каттақўрғон тумани Каттаминг қишлоғидаги пахта қабул қилиш пунктида 10 февраль куни ёнғин содир бўлгани билдирилган эди.


Ўзбекистоннинг бош арчаси чироқлари ёқилди\n13:30 / 27.12.2016\nЎзбекистондаги маданият ва истироҳат боғлари, майдон ва хиёбонларида Янги йил байрами тадбирлари бошланди. Мустақиллик майдони, кўчалар, кўплаб боғлар ўйинчоқли зумрад арчалар билан безатилди, деб хабар беради ЎзА.\nШайхонтоҳур туманидаги "Локомотив-Анҳор" боғи ёнидаги майдонда катта байрам томошалари ташкил этилди. Майдон марказидаги баландлиги 26 метр, айланаси 7 метрдан ортиқ гўзал арчага минглаб шар ва ўйинчоқлар, камалакранг чироқлар зеб бериб турибди. Ён-атрофдаги прожекторлар унинг кечки пайтдаги маҳобатини тасвирлайди.\nМайдондаги қўшимча арчалар, савдо шохобчалари, ўйин майдончалари байрам шукуҳининг янада ортишига хизмат қилмоқда. Бу ерга ўрнатилган улкан экранларда ижтимоий видеолавҳалар, мультфильмлар намойиш этилмоқда.\nЯнги йил байрамига бағишланган театрлаштирилган-мусиқий тадбирлар Хадра майдони, Юнусобод тумани Сайилгоҳ майдони, Чилонзор тумани "Алгоритм" даҳасидаги “Roison Electronics” корхонаси олди майдони, Яшнобод тумани “Авиасозлар” шаҳарчаси майдони, Мирзо Улуғбек тумани “Локомотив” боғи, Сергели тумани "Бахт диёри" гузари олдидаги майдон ҳамда Бектемир тумани “Қуёшча нури” маданият ва истироҳат боғларида ўтказилмоқда.\nПоп тумани аҳолиси 2017 йилни арча кўчатларини экишдан бошлади\n11:24 / 02.01.2017\nБу йил Ўзбекистоннинг асосий Янги йил арчаси ўз ўрнини ўзгартиради\n14:13 / 12.12.2016\nБишкек аҳолиси МДҲ саммити сабаб қуриган арчаларни бўяб кетишаётгани ҳақида маълум қилди\n14:37 / 27.08.2016


Давлат реестридан чиқарилган | 2014 йил | Адлия вазирлигининг ҳар ойда рўйхатга олиши ҳақида маълумот | Вазирликлар, давлат қўмиталари ва идораларнинг идоравий норматив ҳужжатлари рўйхати | Норматив-ҳуқуқий ҳужжатлар рўйхатлари | ЎзР КонунчилигиМаълумотлар тизими «Давлат реестридан чиқарилган» | NRM.uz\nЎзР Конунчилиги/ Норматив-ҳуқуқий ҳужжатлар рўйхатлари/ Вазирликлар, давлат қўмиталари ва идораларнинг идоравий норматив ҳужжатлари рўйхати/ Адлия вазирлигининг ҳар ойда рўйхатга олиши ҳақида маълумот/ 2014 йил/ Давлат реестридан чиқарилган\n1. "Бозорлар ва савдо комплексларининг маъмурияти томонидан ундириб олинадиган бир марталик йиғимлар, ижара тўлови ва кўрсатиладиган хизматлар қийматининг минимал миқдорлари" (рўйхат рақами 2412, 2013 йил 16 январь). Ўзбекистон Республикаси Молия вазирлиги, Давлат солиқ қўмитасининг қарори билан тасдиқланган.\nАдлия вазирининг 2014 йил 8 январдаги 3-мҳ-сонли буйруғи билан давлат реестридан чиқарилди.\n2. "Вазирлар Маҳкамасининг 2009 йил 18 августдаги 233-сон қарори билан тасдиқланган Бюджет маблағлари ҳисобига фундаментал, амалий тадқиқотлар ва инновацион ишларнинг илмий-техника дастурларини амалга оширишда қатнашувчи илмий-тадқиқот муассасалари илмий ва раҳбар ходимларининг базавий лавозим маошлари миқдорларига ўзгартиришлар киритиш тўғрисида"ги қарор (рўйхат рақами 2507, 2013 йил 9 сентябрь). Ўзбекистон Республикаси Вазирлар Маҳкамаси ҳузуридаги Фан ва технологияларни ривожлантиришни мувофиқлаштириш қўмитаси, Меҳнат ва аҳолини ижтимоий муҳофаза қилиш вазирлиги ва Молия вазирлиги томонидан тасдиқланган.\nАдлия вазирининг 2014 йил 8 январдаги 5-мҳ-сонли буйруғи билан давлат реестридан чиқарилди.\n3. "Ўқув машғулотларини ўтказганлик учун меҳнатга соатбай ҳақ тўлаш миқдорлари" (рўйхат рақами 2504, 2013 йил 28 август). Ўзбекистон Республикаси Олий ва ўрта махсус таълим вазирлиги, Халқ таълими вазирлиги ва Меҳнат ва аҳолини ижтимоий муҳофаза қилиш вазирлигининг қарори билан тасдиқланган.\nАдлия вазирининг 2014 йил 10 январдаги 6-мҳ-сонли буйруғи билан давлат реестридан чиқарилди.\n4. "Божхона ташувчиси ҳақида низом" (рўйхат рақами 318, 1997 йил 1 апрель). Ўзбекистон Республикаси Давлат солиқ қўмитаси ва "Ўзавтотранс" давлат акциядорлик корпорацияси томонидан тасдиқланган.\nАдлия вазирининг 2014 йил 13 январдаги 9-мҳ-сонли буйруғи билан давлат реестридан чиқарилди.\n5. "Товар бозорида хўжалик юритувчи субъектлар бирлашмаларини ташкил этиш, хўжалик юритувчи субъектларни қўшиб юбориш ва қўшиб олиш устидан назорат қилиш тартиби тўғрисидаги низом" (рўйхат рақами 2351, 2012 йил 5 апрель). Ўзбекистон Республикаси Монополиядан чиқариш ва рақобатни ривожлантириш давлат қўмитаси томонидан тасдиқланган.\nАдлия вазирининг 2014 йил 20 январдаги 20-мҳ-сонли буйруғи билан давлат реестридан чиқарилди.\n6. "Табиий монополия субъектлари томонидан асосий воситаларни сотиб олиш ёки бериш бўйича битимларни амалга ошириш устидан назорат қилиш тартиби тўғрисидаги йўриқнома", 1 - 5-сон ўзгартиришлар (рўйхат рақами 913, 2000 йил 27 март), (рўйхат рақами 913-1, 2008 йил 3 май), (рўйхат рақами 913-2, 2010 йил 5 июль), (рўйхат рақами 913-3, 2010 йил 29 октябрь), (рўйхат рақами 913-4, 2012 йил 6 март), (рўйхат рақами 913-5, 2013 йил 30 июль). Ўзбекистон Республикаси Молия вазирлиги ҳузуридаги Монополиядан чиқариш ва рақобатни ривожлантириш қўмитаси томонидан тасдиқланган.\nАдлия вазирининг 2014 йил 20 январдаги 21-мҳ-сонли буйруғи билан давлат реестридан чиқарилди.\n7. "Ўзбекистон Республикасининг "Авиация техникасига техник хизмат кўрсатиш ташкилотларини сертификатлаш" авиация қоидалари (ЎзР АҚ-145ТХК)" (рўйхат рақами 1918, 2009 йил 7 март). Ўзбекистон Республикаси Парвозлар хавфсизлигини назорат қилиш давлат инспекцияси томонидан тасдиқланган.\nАдлия вазирининг 2014 йил 28 январдаги 27-мҳ-сонли буйруғи билан давлат реестридан чиқарилди.\n1. "Ипотекани давлат рўйхатидан ўтказиш тартиби тўғрисидаги муваққат йўриқнома" (рўйхат рақами 1798, 2008 йил 25 апрель). Ўзбекистон Республикаси Ер ресурслари, геодезия, картография ва давлат кадастри давлат қўмитаси томонидан тасдиқланган.\nАдлия вазирининг 2014 йил 14 февралдаги 36-мҳ-сонли буйруғи билан давлат реестридан чиқарилди.\n2. "Ўзбекистон Республикасида ер участкаларига бўлган ҳуқуқни давлат рўйхатидан ўтказиш тартиби тўғрисидаги йўриқнома", 1-сон ўзгартириш (рўйхат рақами 736, 1999 йил 27 май), (рўйхат рақами 736-1, 1999 йил 15 июль). Ўзбекистон Республикаси Ер ресурслари давлат қўмитаси ва Вазирлар Маҳкамаси ҳузуридаги Геодезия, картография ва давлат кадастри бош бошқармаси томонидан тасдиқланган.\nАдлия вазирининг 2014 йил 14 февралдаги 37-мҳ-сонли буйруғи билан давлат реестридан чиқарилди.\n3. "Вазирликлар, давлат қўмиталари ва идораларнинг норматив-ҳуқуқий ҳужжатларини тайёрлаш ва қабул қилиш қоидалари", 1 - 3-сон ўзгартириш ва қўшимчалар (рўйхат рақами 1905, 2009 йил 14 февраль), (рўйхат рақами 1905-1, 2010 йил 30 март), (рўйхат рақами 1905-2, 2012 йил 30 апрель), (рўйхат рақами 1905-3, 2012 йил 29 октябрь). Ўзбекистон Республикаси адлия вазири томонидан тасдиқланган.\nАдлия вазирининг 2014 йил 28 февралдаги 53-мҳ-сонли буйруғи билан давлат реестридан чиқарилди.\n1. "Истеъмолчиларга электр энергиясини етказиб бериш тартиби тўғрисидаги низом", 1-сон ўзгартиришлар (рўйхат рақами 1440, 2005 йил 11 январь), (рўйхат рақами 1440-1, 2005 йил 10 март). Электр энергетикада назорат бўйича давлат инспекцияси бошлиғининг буйруғи билан тасдиқланган.\nАдлия вазирининг 2014 йил 11 мартдаги 68-мҳ-сонли буйруғи билан давлат реестридан чиқарилди.\n2. "Ўзбекистон Республикаси валюта бозорида операцияларни амалга ошириш тартиби", 1 - 3-сон ўзгартиришлар (рўйхат рақами 467, 1998 йил 3 август), (рўйхат рақами 467-1, 1999 йил 4 июнь), (рўйхат рақами 467-2, 2000 йил 15 сентябрь), (рўйхат рақами 467-3, 2009 йил 12 февраль). Ўзбекистон Республикаси Марказий банки Бошқаруви томонидан тасдиқланган.\nАдлия вазирининг 2014 йил 27 мартдаги 80-мҳ-сонли буйруғи билан давлат реестридан чиқарилди.\n1. "Болалар соғломлаштириш оромгоҳлари ҳақидаги низом" (рўйхат рақами 2235, 2011 йил 10 июнь). Ўзбекистон Республикаси Халқ таълими вазирлиги ва Соғлиқни сақлаш вазирлигининг қарори билан тасдиқланган.\nАдлия вазирининг 2014 йил 7 апрелдаги 88-мҳ-сонли буйруғи билан давлат реестридан чиқарилди.\n2. "Ўзуйжойжамғармабанк" муассасалари орқали сотиб олинадиган уй-жойларни қийматини табақалаштирилган ҳолда аниқлаш тартиби" (рўйхат рақами 500, 1998 йил 12 октябрь). Ўзбекистон Республикаси Макроиқтисодиёт ва статистика вазирлиги, Молия вазирлиги, Давлат архитектура ва қурилиш қўмитаси, "Ўзуйжойжамғармабанк" Бошқаруви томонидан тасдиқланган.\nАдлия вазирининг 2014 йил 14 апрелдаги 94-мҳ-сонли буйруғи билан давлат реестридан чиқарилди.\n3. "Умумтаълим мактабларини дарсликлар ва ўқув-методик қўлланмалар билан таъминлаш тартиби тўғрисидаги низом" (рўйхат рақами 2064, 2010 йил 14 январь). Ўзбекистон Республикаси Халқ таълими вазирлиги, Молия вазирлиги, Маданият ва спорт ишлари вазирлиги, Ўзбекистон матбуот ва ахборот агентлигининг қарори билан тасдиқланган.\nАдлия вазирининг 2014 йил 28 апрелдаги 106-мҳ-сонли буйруғи билан давлат реестридан чиқарилди.\n4. "Наслчилик хўжаликлари мақомини бериш тартиби ҳамда улар фаолиятига қўйиладиган талаблар тўғрисидаги низом" (рўйхат рақами 1587, 2006 йил 23 июнь). Ўзбекистон Республикаси қишлоқ ва сув хўжалиги вазирининг буйруғи билан тасдиқланган.\nАдлия вазирининг 2014 йил 28 апрелдаги 107-мҳ-сонли буйруғи билан давлат реестридан чиқарилди.\n1. "Шаҳар ва туман ҳокимликлари ҳузуридаги тадбиркорлик субъектларини рўйхатдан ўтказиш инспекциялари тўғрисида намунавий низом", 1 - 6-сон ўзгартириш ва қўшимчалар (рўйхат рақами 1279, 2003 йил 27 сентябрь), (рўйхат рақами 1279-1, 2009 йил 30 декабрь), (рўйхат рақами 1279-2, 2010 йил 4 декабрь), (рўйхат рақами 1279-3, 2011 йил 30 декабрь), (рўйхат рақами 1279-4, 2012 йил 29 ноябрь), (рўйхат рақами 1279-5, 2013 йил 25 декабрь), (рўйхат рақами 1279-6, 2014 йил 24 январь). Ўзбекистон Республикаси Адлия вазирлиги, Иқтисодиёт вазирлиги, Ўзбекистон Республикаси Давлат мулкини бошқариш ва тадбиркорликни қўллаб-қувватлаш давлат қўмитасининг қарори билан тасдиқланган.\nАдлия вазирининг 2014 йил 5 майдаги 113-мҳ-сонли буйруғи билан давлат реестридан чиқарилди.\n2. "ОИВ/ОИТС (ВИЧ/СПИД) вируси билан касалланган шахслар ишлаши ман этилган ишлар рўйхати ва касб турлари" (рўйхат рақами 881, 2000 йил 25 январь). Ўзбекистон Республикаси Соғлиқни сақлаш вазирлиги, Меҳнат вазирлиги, Ўзбекистон Касаба уюшмалари Федерацияси Кенгашининг қарори билан тасдиқланган.\nАдлия вазирининг 2014 йил 7 майдаги 115-мҳ-сонли буйруғи билан давлат реестридан чиқарилди.\n3. "Тўлов агентлик тармоғи орқали жисмоний шахсларнинг тўловларини қабул қилиш тартиби тўғрисида низом" (рўйхат рақами 2099, 2010 йил 21 апрель). Ўзбекистон Республикаси Марказий банки Бошқаруви, Давлат солиқ қўмитаси, Ўзбекистон алоқа ва ахборотлаштириш агентлигининг қарори билан тасдиқланган.\nАдлия вазирининг 2014 йил 7 майдаги 117-мҳ-сонли буйруғи билан давлат реестридан чиқарилди.\n4. "Мактаб таълимини ривожлантиришга мажбурий ажратмаларни ҳисоблаб чиқариш ва тўлаш тартиби тўғрисидаги низом", 1 - 5-сон ўзгартириш ва қўшимчалар (рўйхат рақами 1446, 2005 йил 31 январь), (рўйхат рақами 1446-1, 2005 йил 28 сентябрь), (рўйхат рақами 1446-2, 2006 йил 8 февраль), (рўйхат рақами 1446-3, 2006 йил 11 июль), (рўйхат рақами 1446-4, 2007 йил 7 март), (рўйхат рақами 1446-5, 2008 йил 18 март). Ўзбекистон Республикаси Молия вазирлиги, Давлат солиқ қўмитасининг қарори билан тасдиқланган.\nАдлия вазирининг 2014 йил 16 майдаги 130-мҳ-сонли буйруғи билан давлат реестридан чиқарилди.\n1. "Алкоголли маҳсулотлар қуйиш линияларини ҳисобга олиш ва фойдаланишнинг ягона реестрини юритиш бўйича низом" (рўйхат рақами 1644, 2006 йил 30 ноябрь). Ўзбекистон Республикаси Давлат солиқ қўмитасининг қарори билан тасдиқланган.\nАдлия вазирининг 2014 йил 2 июндаги 145-мҳ-сонли буйруғи билан давлат реестридан чиқарилди.\n2. "Истеъмолчи объектларини электр таъминоти лойиҳаларининг келишувини ўтказиш тартиби тўғрисидаги низом", 1-сон ўзгартиришлар ва қўшимча (рўйхат рақами 1731, 2007 йил 20 октябрь), (рўйхат рақами 1731-1, 2011 йил 21 декабрь). Электр энергетикада назорат бўйича давлат инспекцияси бошлиғининг буйруғи билан тасдиқланган.\nАдлия вазирининг 2014 йил 5 июндаги 154-мҳ-сонли буйруғи билан давлат реестридан чиқарилди.\n3. "Дивиденд тарзидаги даромадларни солиқ солишдан озод этиш тўғрисидаги низом", 1-сон ўзгартириш (рўйхат рақами 1901, 2009 йил 10 февраль), (рўйхат рақами 1901-1, 2013 йил 18 сентябрь). Ўзбекистон Республикаси Молия вазирлиги, Иқтисодиёт вазирлиги, Давлат солиқ қўмитасининг қарори билан тасдиқланган.\nАдлия вазирининг 2014 йил 13 июндаги 163-мҳ-сонли буйруғи билан давлат реестридан чиқарилди.\n1. "Метрология хизматларини тиббий ускуналар ва аппаратураларнинг метрологик нормалар ва стандартларга мувофиқлиги тўғрисида хулосалар бериш ҳуқуқини аккредитациядан ўтказиш қоидалари" (рўйхат рақами 1726, 2007 йил 10 октябрь). Ўзбекистон стандартлаштириш, метрология ва сертификатлаштириш агентлиги бош директорининг буйруғи билан тасдиқланган.\nАдлия вазирининг 2014 йил 7 июлдаги 176-мҳ-сонли буйруғи билан давлат реестридан чиқарилди.\n2. "Аҳоли билан ҳисоб-китобларни амалга ошириш учун электрон назорат-касса машиналари (НКМ)га техник талаблар" (рўйхат рақами 146, 1995 йил 29 май). Назорат-касса машиналарини жорий қилиш бўйича давлат идоралараро комиссияси томонидан тасдиқланган.\nАдлия вазирининг 2014 йил 11 июлдаги 185-мҳ-сонли буйруғи билан давлат реестридан чиқарилди.\n1. "Ўзбекистон Республикаси ҳудудида қўллашга рухсат берилган назорат-касса машиналари моделларини назорат-касса машиналари давлат реестрига киритиш тартиби тўғрисидаги низом" (рўйхат рақами 173, 1995 йил 14 сентябрь). Назорат-касса машиналарини жорий қилиш бўйича давлат идоралараро комиссияси томонидан тасдиқланган.\nАдлия вазирининг 2014 йил 4 августдаги 200-мҳ-сонли буйруғи билан давлат реестридан чиқарилди.\n2. "Назорат-касса машиналарини Ўзбекистон Республикасида жорий қилиш бўйича давлат идоралараро комиссиясининг 1995 йил 10 октябрдаги мажлис баёни" (рўйхат рақами 183, 1995 йил 18 октябрь). Назорат-касса машиналарини жорий қилиш бўйича давлат идоралараро комиссияси томонидан тасдиқланган.\nАдлия вазирининг 2014 йил 4 августдаги 201-мҳ-сонли буйруғи билан давлат реестридан чиқарилди.\n3. "Т-6 шаклидаги божхона декларациясини тўлдириш ва расмийлаштириш тартиби тўғрисидаги йўриқнома", 1-сон ўзгартириш ва қўшимчалар (рўйхат рақами 1342, 2004 йил 23 апрель), (рўйхат рақами 1342-1, 2007 йил 20 июнь). Ўзбекистон Республикаси Давлат божхона қўмитасининг қарори билан тасдиқланган.\nАдлия вазирининг 2014 йил 5 августдаги 203-мҳ-сонли буйруғи билан давлат реестридан чиқарилди.\n4. "Қимматбаҳо металлар ва қимматбаҳо тошлар билан операцияларни амалга оширувчи корхона, ташкилот, муассаса, жисмоний шахсларни рўйхатдан ўтказиш тартиби тўғрисидаги йўриқнома" (рўйхат рақами 144, 1995 йил 22 май). Ўзбекистон Республикаси Молия вазирлиги томонидан тасдиқланган.\nАдлия вазирининг 2014 йил 7 августдаги 207-мҳ-сонли буйруғи билан давлат реестридан чиқарилди.\n5. "Чет элда ҳисобварақлар очиш учун рухсатномалар бериш тартиби", 1 - 4-сон ўзгартириш ва қўшимчалар (рўйхат рақами 610, 1999 йил 22 январь), (рўйхат рақами 610-1, 2003 йил 18 март), (рўйхат рақами 610-2, 2004 йил 24 май), (рўйхат рақами 610-3, 2008 йил 29 август), (рўйхат рақами 610-4, 2012 йил 27 сентябрь). Ўзбекистон Республикаси Марказий банки Бошқарувининг қарори билан тасдиқланган.\nАдлия вазирининг 2014 йил 15 августдаги 213-мҳ-сонли буйруғи билан давлат реестридан чиқарилди.\n6. "Ўзбекистон Республикаси Президентининг 2013 йил 2 декабрдаги ПФ-4582-сонли "Иш ҳақи, пенсиялар, стипендиялар ва нафақалар миқдорини ошириш тўғрисида"ги Фармони бўйича пенсияларни қайта ҳисоблаш тартиби тўғрисидаги низом" (рўйхат рақами 2534, 2013 йил 6 декабрь). Ўзбекистон Республикаси молия вазирининг буйруғи билан тасдиқланган.\nАдлия вазирининг 2014 йил 18 августдаги 215-мҳ-сонли буйруғи билан давлат реестридан чиқарилди.\n7. "Инвестиция фондининг намунавий эмиссия рисоласи" (рўйхат рақами 669, 1999 йил 13 март). Ўзбекистон Республикаси Давлат мулкини бошқариш ва тадбиркорликни қўллаб-қувватлаш давлат қўмитаси, Молия вазирлиги томонидан тасдиқланган.\nАдлия вазирининг 2014 йил 20 августдаги 218-мҳ-сонли буйруғи билан давлат реестридан чиқарилди.\n1. "Ўзбекистон Республикаси Давлат мулки қўмитаси органларига келиб тушаётган хорижий инвестиция корхоналари ҳужжатларини кўриб чиқиш тартиби тўғрисидаги низом", 1-сон ўзгартириш ва қўшимчалар (рўйхат рақами 179, 1995 йил 6 октябрь), (рўйхат рақами 179-1, 1996 йил 24 июнь). Ўзбекистон Республикаси Давлат мулкини бошқариш ва тадбиркорликни қўллаб-қувватлаш давлат қўмитаси томонидан тасдиқланган.\nАдлия вазирининг 2014 йил 2 сентябрдаги 225-мҳ-сонли буйруғи билан давлат реестридан чиқарилди.\n2. "Ваколатли банкларда экспорт ва бартер контрактларини ҳисобга қўйиш ва уларнинг бажарилиши устидан назорат қилиш тартиби тўғрисидаги низом", 1 - 7-сон ўзгартириш ва қўшимчалар (рўйхат рақами 954, 2000 йил 9 август), (рўйхат рақами 954-1, 2003 йил 18 март), (рўйхат рақами 954-2, 2004 йил 29 март), (рўйхат рақами 954-3, 2008 йил 23 декабрь), (рўйхат рақами 954-4, 2011 йил 21 декабрь), (рўйхат рақами 954-5, 2012 йил 31 июль), (рўйхат рақами 954-6, 2012 йил 28 декабрь), (рўйхат рақами 954-7, 2013 йил 11 июль). Ўзбекистон Республикаси Марказий банки Бошқаруви томонидан тасдиқланган.\nАдлия вазирининг 2014 йил 5 сентябрдаги 228-мҳ-сонли буйруғи билан давлат реестридан чиқарилди.\n3. "Хусусийлаштириш инвестиция фонди намунавий эмиссия рисоласи", 1-сон ўзгартиришлар (рўйхат рақами 644, 1999 йил 19 февраль), (рўйхат рақами 644-1, 2009 йил 31 март). Ўзбекистон Республикаси Давлат мулки қўмитаси ҳузуридаги Қимматли қоғозлар бозори фаолиятини мувофиқлаштириш ва назорат қилиш маркази, Молия вазирлиги томонидан тасдиқланган.\nАдлия вазирининг 2014 йил 11 сентябрдаги 236-мҳ-сонли буйруғи билан давлат реестридан чиқарилди.\n4. "Вазирлар Маҳкамасининг 2009 йил 18 августдаги 233-сон қарори билан тасдиқланган Бюджет маблағлари ҳисобига фундаментал, амалий тадқиқотлар ва инновацион ишларнинг илмий-техника дастурларини амалга оширишда қатнашувчи илмий-тадқиқот муассасалари илмий ва раҳбар ходимларининг базавий лавозим маошлари миқдорлари (рўйхат рақами 2553, 2014 йил 8 январь). Ўзбекистон Республикаси Вазирлар Маҳкамаси ҳузуридаги Фан ва технологияларни ривожлантиришни мувофиқлаштириш қўмитаси, Меҳнат ва аҳолини ижтимоий муҳофаза қилиш вазирлиги, Молия вазирлигининг қарори билан тасдиқланган.\nАдлия вазирининг 2014 йил 15 сентябрдаги 238-мҳ-сонли буйруғи билан давлат реестридан чиқарилди.\n5. "Кўчмас мулкни сотиш бўйича аукционлар, танловлар, биржа савдоларида сотиб олинадиган объектлар учун ҳисоб-китоб қилиш қоидалари" (рўйхат рақами 210, 1995 йил 28 декабрь). Ўзбекистон Республикаси Марказий банки Бошқаруви томонидан тасдиқланган.\nАдлия вазирининг 2014 йил 30 сентябрдаги 248-мҳ-сонли буйруғи билан давлат реестридан чиқарилди.\n1. "Импорт шартномаларини ҳисобга қўйиш ва улар тўловини хўжалик субъектларининг ўз валюта маблағлари ҳисобидан амалга ошириш тартиби тўғрисида низом", 1 - 5-сон ўзгартириш ва қўшимчалар (рўйхат рақами 1514, 2005 йил 4 октябрь), (рўйхат рақами 1514-1, 2012 йил 10 май), (рўйхат рақами 1514-2, 2012 йил 1 август), (рўйхат рақами 1514-3, 2013 йил 4 январь), (рўйхат рақами 1514-4, 2013 йил 9 апрель), (рўйхат рақами 1514-5, 2013 йил 13 август). Ўзбекистон Республикаси Марказий банки Бошқаруви, Иқтисодиёт вазирлиги, Молия вазирлиги, Давлат божхона қўмитасининг қарори билан тасдиқланган.\nАдлия вазирининг 2014 йил 7 октябрдаги 251-мҳ-сонли буйруғи билан давлат реестридан чиқарилди.\n2. "Ўқув машғулотларини ўтказганлик учун меҳнатга соатбай ҳақ тўлаш миқдорлари" (рўйхат рақами 2554, 2014 йил 10 январь). Ўзбекистон Республикаси Олий ва ўрта махсус таълим вазирлиги, Халқ таълими вазирлиги, Меҳнат ва аҳолини ижтимоий муҳофаза қилиш вазирлигининг қарори билан тасдиқланган.\nАдлия вазирининг 2014 йил 8 октябрдаги 253-мҳ-сонли буйруғи билан давлат реестридан чиқарилди.\n1. "Акциядорлик жамиятларида аффилланган шахслар, уларнинг ҳисобини олиб бориш ва ахборотларни ошкор қилиш тартиби тўғрисида низом" 1-сон ўзгартиришлар (рўйхат рақами 1212, 2003 йил 29 январь), (рўйхат рақами 1212-1, 2009 йил 7 март). Ўзбекистон Республикаси Давлат мулки қўмитаси ҳузуридаги Қимматли қоғозлар бозори фаолиятини мувофиқлаштириш ва назорат қилиш маркази, Молия вазирлиги, Монополиядан чиқариш ва рақобатни ривожлантириш давлат қўмитаси томонидан тасдиқланган.\nАдлия вазирининг 2014 йил 17 ноябрдаги 269-мҳ-сонли буйруғи билан давлат реестридан чиқарилди.\n1. "Ўзбекистон Республикаси Президентининг 2014 йил 31 июлдаги ПФ-4639-сон "Иш ҳақи, пенсиялар, стипендиялар ва нафақалар миқдорини ошириш тўғрисида"ги Фармони бўйича пенсияларни қайта ҳисоблаш тартиби тўғрисидаги низом" (рўйхат рақами 2611, 2014 йил 18 август). Ўзбекистон Республикаси молия вазирининг буйруғи билан тасдиқланган.\nАдлия вазирининг 2014 йил 2 декабрдаги 281-мҳ-сонли буйруғи билан давлат реестридан чиқарилди.\n2. "Алкоголли маҳсулотлар учун энг кам улгуржи-сотиш ва чакана нархларни қайта кўриб чиқиш тўғрисида"ги қарор (рўйхат рақами 2535, 2013 йил 10 декабрь). Ўзбекистон Республикаси Молия вазирлиги, Давлат солиқ қўмитаси томонидан тасдиқланган.\nАдлия вазирининг 2014 йил 9 декабрдаги 285-мҳ-сонли буйруғи билан давлат реестридан чиқарилди.\n3. "Ўзбекистон Республикаси Давлат бюджетида турувчи ташкилотларнинг харажатлар сметаси ва штатлар жадвалини тузиш, кўриб чиқиш, тасдиқлаш ва рўйхатдан ўтказиш тартиби тўғрисида низом", 1-сон ўзгартириш ва қўшимчалар (рўйхат рақами 2157, 2010 йил 19 ноябрь), (рўйхат рақами 2157-1, 2013 йил 29 июль). Ўзбекистон Республикаси молия вазирининг буйруғи билан тасдиқланган.\n4. "2014 йил учун давлат статистика ҳисоботи шаклларини тасдиқлаш тўғрисида"ги қарор (рўйхат рақами 2523, 2013 йил 15 ноябрь). Ўзбекистон Республикаси Давлат статистика қўмитаси томонидан тасдиқланган.\nАдлия вазирининг 2014 йил 18 декабрдаги 292-мҳ-сонли буйруғи билан давлат реестридан чиқарилди.\n5. "Давлат мулки бўлган объектларни давлат тасарруфидан чиқариш ва хусусийлаштиришдан келиб тушган маблағлардан хусусийлаштирилган корхоналар ва тадбиркорларни қўллаб-қувватлашда фойдаланиш ҳақидаги низом" (рўйхат рақами 64, 1994 йил 30 май). Ўзбекистон Республикаси Давлат мулки қўмитаси томонидан тасдиқланган.\nАдлия вазирининг 2014 йил 26 декабрдаги 300-мҳ-сонли буйруғи билан давлат реестридан чиқарилди.\n6. "Ўзбекэнерго" давлат акциядорлик компанияси корхоналари ҳисобварақларидан тўловларни амалга ошириш тўғрисида низом" (рўйхат рақами 1078, 2001 йил 6 ноябрь). Ўзбекистон Республикаси Молия вазирлиги, Давлат солиқ қўмитасининг қарори билан тасдиқланган.\nАдлия вазирининг 2014 йил 26 декабрдаги 303-мҳ-сонли буйруғи билан давлат реестридан чиқарилди.\n7. "Бозорлар ва савдо комплексларининг маъмурияти томонидан ундириб олинадиган бир марталик йиғимлар, ижара тўлови ва кўрсатиладиган хизматлар қийматининг минимал миқдорлари" (рўйхат рақами 2551, 2014 йил 8 январь). Ўзбекистон Республикаси Молия вазирлиги, Давлат солиқ қўмитасининг қарори билан тасдиқланган.\nАдлия вазирининг 2014 йил 26 декабрдаги 304-мҳ-сонли буйруғи билан давлат реестридан чиқарилди.\n8. "Вазирлар Маҳкамасининг 2009 йил 18 августдаги 233-сон қарори билан тасдиқланган Бюджет маблағлари ҳисобига фундаментал, амалий тадқиқотлар ва инновацион ишларнинг илмий-техника дастурларини амалга оширишда қатнашувчи илмий-тадқиқот муассасалари илмий ва раҳбар ходимларининг базавий лавозим маошлари миқдорларига ўзгартиришлар киритиш тўғрисида" қарор (рўйхат рақами 2616, 2014 йил 15 сентябрь). Ўзбекистон Республикаси Вазирлар Маҳкамаси ҳузуридаги Фан ва технологияларни ривожлантиришни мувофиқлаштириш қўмитаси, Меҳнат ва аҳолини ижтимоий муҳофаза қилиш вазирлиги, Молия вазирлиги томонидан тасдиқланган.\nАдлия вазирининг 2014 йил 30 декабрдаги 307-мҳ-сонли буйруғи билан давлат реестридан чиқарилди.\n9. "Ўқув машғулотларини ўтказганлик учун меҳнатга соатбай ҳақ тўлаш миқдорларини тасдиқлаш тўғрисида"ги қарор (рўйхат рақами 2619, 2014 йил 8 октябрь). Ўзбекистон Республикаси Олий ва ўрта махсус таълим вазирлиги, Халқ таълими вазирлиги, Меҳнат ва аҳолини ижтимоий муҳофаза қилиш вазирлиги томонидан тасдиқланган.\nАдлия вазирининг 2014 йил 30 декабрдаги 308-мҳ-сонли буйруғи билан давлат реестридан чиқарилди.


12:22 27.01.2016 (Янгиланган 13:49 25.03.2017)\nБунга қадар Тожикистон Ташқи ишлар вазири биринчи ўринбосари лавозимини эгаллаб келган Озода Раҳмон бу лавозимда Бахтиёр Худоёрзодани янгилади. Худоёрзода, ўз навбатида, парламентга сайловлар ва референдумлар бўйича марказий комиссия раҳбарлигига тавсия қилинди.\nТОШКЕНТ, 27 янв — Sputnik. Тожикистон президенти Эмомали Раҳмон чоршанба куни ўз қизи Озода Раҳмонни президент аппарати раҳбари этиб тайинлади, хабар беради мамлакат раҳбари матбуот-хизмати.\n"Шу вақтга қадар Тожикистон Ташқи ишлар вазирлиги биринчи ўринбосари лавозимини эгаллаб келган Озода Раҳмон, президент аппарати раҳбари этиб тайинланди", — дейилади хабарда.\nОзода Раҳмон 1978 йил 3 январда Тожикистонда таваллуд топган. Миллати тожик, олий маълумотга эга, юридик фанлар номзоди. Фавқулодда ва мухтор элчи унвонига эга. 2000-йилда Тожикистон миллий университетини тамомлаган. 2004-2006 йилларда Жоржтаун ва Мэриленд университетларида тилларни ўрганиш билан шуғулланган. 2005-2007 йилларда Вашингтондаги Тожикистон элчихонасида маданий- маърифий ишлар бўйича атташе вазифасини бажарган. 2007-2009-йилларда республика ИИВда Консул бошқарув раҳбари сифатида фаолият юритган.\n2009-2014 йилларда Тожикистон Ташқи ишлар вазири ўринбосари лавозимини эгаллаган, 2014 йил май ойидан бошлаб, 2016 йил январига қадар Тожикистон Ташқи ишлар вазири биринчи ўринбосари лавозимида фаолият юритган.\nТожик, рус ва инглиз тилларини билади. 5 фарзанд онаси. Турмуш ўртоғи — Жамолиддин Нуралиев, Тожикистон Миллий банки раҳбари биринчи ўринбосари лавозимида фаолият юритади.


Видео: Марснинг минглаб суратлари битта роликда\n11:06 / 21.03.2017\nФинляндиялик режиссёр Ян Фрейдман Марс юзаси суратларини тўрт дақиқали видеода бирлаштирди. Роликка Wired нашри эътибор қаратди.\nФрейман Mars Reconnaissance Orbiter сайёралараро станцияси бортидаги HiRISE камераси ёрдамида олинган кадрлардан фойдаланди. У 12 йил давомида 50 мингдан ортиқ фотосуратни олган, уларнинг бир қисми эркин фойдаланишда. Суратларни томоша қилиш учун 3D-кўзойнаклар керак.\nРежиссёрнинг тан олишича, видео монтаж жараёни ҳақиқий бошқотирмага айланган. У аввалига фотосуратларга ранг берди (HiRISE камераси тасвирларни кўлрангда олади). Кейинчалик Фрейдман кадрларни кетма-кетликда жойлаб чиқди. У ишга уч ойдан ортиқ вақт сарфлади.\n«Бу жуда секин жараён бўлди. Марсда ажойиб ерлар жуда кўп. Қанчалик узоқ вақт ишлаганим сайин, бу сайёра жуда гўзал эканига шунчалик кўп ишонч ҳосил қилмоқдаман», - дейди Фрейдман.\nМарс сурат ролик


Улуғбек Раҳматуллаев юлдузлик касали билан қандай курашишини айтди\nТеглар: Хонанда, Шоу-бизнес, Улуғбек Раҳматуллаев\nДобавлено: 08.04.2016, 12:08\nХонанда Улуғбек Раҳматуллаев ўзининг ижтимоий тармоқлардаги саҳифаларига жамоат транспорти, хусусан метрода тушган суратларини тез-тез жойлаштиради.\n“7х7” газетаси хонанданинг жамоат транспортидан қанчалик мунтазам равишда фойдаланиши билан қизиқди.\n“Имкон туғилганда, албатта метрога тушаман. Ўғлим Файзуллоҳ менга ҳамроҳ бўляпти. Очиғи метрода юришни жуда яхши кўраман. Машинам бўлмаган пайтларда ўқиш, турли юмушларга фақат метрода қатнардим”,—дейди хонанда.\nГазета мухбирининг “Нега метрода юрганингизда кўзойнак ва юзни тўсиб турувчи кепка киймайсиз?” деган саволига хонанда:\n“Кимдан яширинаман? Ўз мухлисларим ва ҳамюртларимданми? Бунинг нима кераги бор? Санъаткор ҳамма қатори инсон. Юлдузлик касалидан ҳимояланиш учун ҳам халқ орасида оддий инсон бўлиб юраман”,—дея жавоб берди.


Футболчиларнинг хаёлини бўлаётган шарҳловчи қиз…(+видео ва фото) – AllSportuz.com\nФутболчиларнинг хаёлини бўлаётган шарҳловчи қиз…(+видео ва фото)\n“Ғунажин кўзини сурмаса, буқа ипини узмайди” дейишади-ку, аммо Дилетта Леотта ғунажин эмас, футбол шайдоси, холос!\nИталия футболи оламидаг турфа миш-мишлару, янгилклар билан янада машҳур.\nБу шарҳловчини эҳтимол кўпчилигизнгиз танисангиз керак. Бу шарҳловчининг исми Дилетта Леотта, у Италия А сериясида DAZN платформаси учун спорт мухбири.\nДилетта биринчи иш жойи – Sky Meteo 24 телеканали бўлиб, у эрда об-ҳаво маълумотларини бериб борган. Ўша даврда томошабинларнинг об-ҳаво прогнозларига эътиборлари сезиларли даражада ошган экан. Кутилмаганда унинг келишган қад-қомати ва узун бўйи спорт шарҳлочсини бўлишга катта ёрдам берди ва об-ҳаво маълумотларидан спорт шарҳига йўл олди.\nУ биринчи бўлиб Sky Sport’да Б Сериясининг футбол ўйинларини Жанлука Ди Марцио ва Лука Марчегиани билан бирга ёритган. 2018 йилдан бери Дилетта DAZNга ўтган. Мазкур нашрда Италия А сериясининг асосий воқеалари ҳақида кўрсатув тайёрлайди.\nУ жуда жозибали кўринишда майдонга тушади, бу эса мухлислар эътиборини футболдан чалғитади. Нафақат, мухлислар балки майдон атрофида шарҳ олиб бораётган гўзал шарҳловчи футболчиларнинг эътиборини жалб қила олади. Айтишларича, Италия “сариқ матбуот”и ҳатто баъзи футбол учрашувларида айрим клубларнинг мағлубиятини Дилетта билан боғлаб, шарҳловчини қоралаб чиққан экан. Нима эмиш, Дилетта Леотта футболчиларни чалғитаётган эмиш!\nМавзуга доир: Топ-10 дунёнинг энг гўзал спорт юлдузлари (+фото)\nМавзуга доир: Евро-2020. Футболни янада жозибали қилаётган гўзаллар (+фотогалерея)\nМавзуга доир: Футболни янада жозибалаштираётган футбол ойимчлари (+фотогалерея)\nPrevious Агар биз мухлислик қиладиган футбол юлдузлари сочларини қириб ташлашса…(фотогалерея)\nNext Парижга юлдузлар десанти ташланди: «ПСЖ» ЕЧЛнинг асосий фаворити бўлади


Дария ва турфа ранг балиқчалар эртак узбек тилида\nVatanda.Com » Эртаклар » Дария ва турфа ранг балиқчалар\nҚачонлардир кўм-кўк тубсиз денгиз ва қалин зумрад ўрмон оралиғидаги кичкина қишлоқда балиқчилар оиласи яшаган экан. Хонадон соҳиби Кали, меҳрибон бека Дилда, ўғли Мансур ва соҳибжамол қизалоқ Дариядан иборат бу уйда барчанинг ўз юмуши бор эди. Кали балиқ тутиб келар, Мансур парранда ва даррандаларни овлашда моҳир эди. Дилда ва Дария уй ишлари билан машғул эдилар. Хонадонга кулфат етмагунча улар жуда бахтли эдилар. Ҳаммаси болаларнинг онаси Дилданинг вафотидан сўнг бошланди.\nДоимо қувноқ, шодон Кали бир лаҳзада қайсар ва одамови инсонга айланди. У денгиздангина таскин топарди. Эрта тонгда чиқиб кетиб, тунда қайтиб келарди.\nШу аҳволда бир йил ўтди. Бир куни кечки овқатдан кейин минг истиҳола билан Мансур ва Дария отасига, уйланинг, дейишди.\nҲар куни бир гапни такрорлаган болалар, ниҳоят, отани кўндиришди. У қишлоқ темирчисининг қизига уйланди.\n– Мана, уйимизга бахт қайтиб келди, – деб Мансур билан Дария роса қувонишди. Афсуски, бундай бўлмади. Гўзал Бедер баджаҳл ва вайсақи эди.\n– Ландавур! Дангаса! Текинхўр, – Мансур ва Дария ўгай онадан фақат шу сўзларнигина эшитар эдилар.\nБедер уларни оч қолдириб азоб берар, болалар эса оталари учун барча қийинчиликларга чидардилар. Мансур ҳамон овга чиқар, ўлжани уйга олиб келарди. Дария кун бўйи кир ювар, таом тайёрлаб, уй тозаларди. Лекин Бедер учун булар кам эди.\nДария ҳар кеча денгизга бориб аламидан ўкириб-ўкириб йиғларди. Бир оқшом у қирғоқ бўйида ўтириб, аччиқ-аччиқ кўз ёш тўкди. Шу пайт ой кўзни қамаштирар даражада нур таратиб, чор-атроф кундузгидек ёришиб кетди. Денгиз уфққача турфа ранг балиқларга тўлди. Балиқчалар унга жуда яқин сузиб келганида Дария уларнинг энг катта ва чиройлисининг овозини эшитиб қолди:\n– Кўзёшларинг бизга тинчлик бермаяпти. Денгиз шусиз ҳам шўр. Нима учун йиғлайверасан?\nШунда қизгина ўзининг ғамгин қисматини сўзлаб берди. Балиқчалар уни қўлдан келганча юпатдилар. Шу воқеадан сўнг Дария ҳар кеча янги дўстлари билан гурунглашадиган бўлди.\nБир куни балиқлардан бири сузгичини яралаб олди. Дария сувга тушиб, бемор балиқни оҳиста силади ва у тузалиб кетди. Ўшандан бошлаб қиз денгиз жонзотларини даволай бошлади. Улар миннатдорчилик рамзи сифатида Дарияга чиғаноқларда дур, маржон ва қаҳрабо тортиқ қилардилар...\nДариянинг хушчақчақ бўлиб қолгани, ҳар кеча қайгадир ғойиб бўлишини сезган ўгай она унинг ортидан сездирмай соҳилга борди-ю, ақлдан озай деди. Қизча балиқчалар қуршовида гир айланиб рақсга тушар, чор-атрофни унинг қувноқ кулгиси тутган эди. У ҳозиргина қария саккизоёқни даволаганди. Бедер балиқлар ўгай қизга қимматбаҳо совғалар туҳфа қилаётганларини кўриб жазавага тушди. Уйга қайтиб ўша заҳоти Калини уйғотди.\n– Сенинг қизинг маккор ва ношукур, – деди у бақириб, – ҳар кеча тентак балиқлардан қимматбаҳо совғалар олишини биздан яширади. Уйда эса ейишга урвоқ ҳам йўқ.\nКали лом-мим демади, у хотини денгиз жониворлари қизига берган совғаларни тортиб олиб, болаларни қадрдон уйларидан ҳайдаб солгачгина йиғлаб юборди.\nТез орада қишлоқдошлари Дария ҳақидаги гаплардан хабар топди. Унинг овозаси қўшни хонликларда ҳукмронлик қилаётган золим Белбек ва адолатли хон Жонибекка ҳам етиб борди. Хон Белбек етти ўғлини чақириб фармон берди:\n– Денгиз менга қарашли, унинг бойликлари ҳам меники. Орангиздан ким ўғри қиз Дарияни тутиб, бу ерга олиб келса, ўша менинг меросхўрим бўлади.\nОтаси каби золим ва шафқациз олти ўғил ўша заҳоти отларни эгарлаб йўлга отландилар.\nЙўлда улар ўтиб бўлмас ботқоқликка дуч келишди. Уч ака-ука унга ботиб қолиб додлаб ёрдам сўрашди. Қолган учтаси эса бундан қувондилар.\n– Хонликка даъвогарлар камайди, – дея шодон қичқирди тўртинчи ака ва уларни ташлаб шамолдек елиб кетдилар.\nШу орада тўртинчи ака қопқонга тушиб қолди. Ўша паллада бешинчи ака устига улкан дарахт қулади. Аммо энг даҳшатли кўргулик олтинчи ўғилни кутиб турарди. Синган дарахт илдизи остидан улкан бўғма илон чиқиб бўға бошлади.\nХоннинг кенжа ўғли саховатли ва ҳақгўй, юраги адолат ва мардонаворликка тўла ўспирин Искандар эса отасининг шафқациз фармонини эшитиб қизни хавфдан огоҳ этиш учун акалари ортидан шошилди. Ботқоққа ботган акаларини кўриб, уларга арқон ташлаб бирин-кетин балчиқдан тортиб олди. Улар биргаликда тўртинчи акани қопқондан бўшатиб, бешинчи акани ҳам босиб тушган дарахт остидан халос этиб, олтинчи акага ёрдамга шошилдилар. Ака-укалар олти ханжар билан улкан илон танасини бурдалаб ташладилар. Аммо илон исканжасидан қутулган йигит зўрға нафас олар, жони узилаётганди...\nШу пайт ялангликда Дария ва Мансур пайдо бўлди. Қиз индамай бориб бемор йигит бўйнида ўзининг сеҳрли бармоқларини айлантирди. Олтинчи шаҳзода ҳаётга қайтди, унинг муз юраги эриб кетди.\n– Оғалар, – деди у. – Искандар ва бу гўзал қиз ҳаётимизни сақлаб қолди. Бунинг учун биз улардан миннатдор бўлишимиз керак.\n– Кенжа укамиз отамизнинг меросхўри бўлсин, у бунга арзийди, – дейишди бошқа оға-инилар ва олтовлон отларини ортга бурдилар.\nИскандар Жонибек ва унинг ягона қизи Ойша хоним таклифига кўра Дария ва Мансурни олиб саройга йўл олди. Жонибекхон табиб қиз шарафига катта байрам ташкил этди.\nБу пайтда ўгай она Бедер денгиз хазиналарини қўлга киритиш учун денгизга бориб, балиқчалар сузиб келишини узоқ кутди. Улар кўринавермагач, жаҳл билан қичқирди:\n– Ҳой, аҳмоқ махлуқлар, тезроқ менинг бойликларимни олиб чиқинглар.\nБунга жавобан фақат қирғоқдаги қурбақаларгина бепарво қуриллаб қўйишди. Кейин улар ҳам бу хунук овоздан зада бўлиб қочиб кетишди. Қуруқ қўл билан қайтган Бедер уйга келса эрининг оғзи қулоғида. Кали унга фарзандлари хонлар билан қариндош тутинганини қувонч билан айтиб берди. Бу гапни эшитган Бедернинг аламдан юзига катта-катта сўгаллар тошиб кетди. Тасқарага айланиб, қўрқиб кетган ўгай она нарсаларини йиғди-ю, орқасига қарамай қочди.